text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Ezekiyele 38:1-23
38 Rito ra Yehovha ri ya emahlweni ri fika eka mina, ri ku:2 “N’wana wa munhu,+ xikandza xa wena a xi lwe na Gogo wa tiko ra Magogo,+ ndhuna leyikulu ya Mixeke+ na Tubala,+ u profeta ku lwa na yena.3 U fanele u ku, ‘Yehovha, Hosi leyi Lawulaka u te: “Waswivo, ndzi lwa na wena, Wena Gogo, wena ndhuna leyikulu ya Mixeke na Tubala.4 Kunene ndzi ta ku hundzuluxa, ndzi nghenisa swiove etinhlayeni ta wena,+ ndzi ku humesa swin’we ni vandla ra wena hinkwaro ra nyimpi,+ tihanci ni vagadi va tihanci, hinkwavo va ambale swo saseka ngopfu,+ nhlengeletano leyikulu, hi xitlhangu lexikulu ni xitlhangu lexitsongo, hinkwavo va tamele mabanga;+5 va ri na Peresiya,+ Etiyopiya+ na Putu,+ hinkwavo va ri ni xitlhangu lexitsongo ni xihuku;6 Gomere+ ni mavuthu yakwe hinkwawo, yindlu ya Togarima,+ ya le tindhawini ta le kule swinene ta n’walungu, ni mavuthu ya kona hinkwawo, vanhu vo tala va ri na wena.+7 “‘“Lungheka, u tilunghiselela, wena ni nhlengeletano ya wena hinkwayo,+ lava va hlengeletaneke ekusuhi na wena, u fanele u va murindzi wa vona.8 “‘“Endzhaku ka masiku yo tala u ta nyikiwa nyingiso. Eku heteleleni ka malembe u ta ta etikweni+ ra vanhu lava va vuyisiweke ebangeni, lava va hlengeletiweke va huma evanhwini vo tala,+ va ya etintshaveni ta Israyele, leti a ti ri ndhawu leyi onhakeke nkarhi hinkwawo; tiko leri ri tekiweke eka vanhu vo tala, laha a va tshama kona va sirhelelekile, hinkwavo ka vona.+9 U ta boheka ku ta. U ta nghena kukota xidzedze.+ U ta funengeta tiko kukota mapapa,+ wena ni mavuthu ya wena hinkwawo ni vanhu vo tala lava va nga na wena.”’10 “Yehovha, Hosi leyi Lawulaka u te, ‘Esikwini rero, ku ta ta swilo embilwini ya wena,+ kunene u ta anakanya makungu yo biha;+11 u fanele u ku: “Ndzi ta tlhandluka ndzi ya lwa ni tiko-xikaya.+ Ndzi ta fika eka lava va nga kavanyetekiki, lava tshamaka va sirhelelekile, hinkwavo va tshama va nga ri na rirhangu,+ hambi ku ri swigogo ni tinyangwa a va na swona.”12 Hi xikongomelo xo teka swilo swo tala ni ku phanga lokukulu,+ leswaku u tlherisa voko ra wena ehenhla ka tindhawu leti onhakeke leti tlheleke ti akiwa+ ni le henhla ka vanhu lava va hlengeletiweke ematikweni,+ lava va hlengeletaka rifuwo ni nhundzu,+ lava va tshamaka exikarhi+ ka misava.13 “‘Xeba+ na Dedani+ ni vabindzuri va Taraxixi+ ni swinghalana swa kona hinkwaswo leswi nga ni ntshiva+—va ta ku eka wena: “Xana u tela ku ta teka swilo swo tala? Xana u vitane nhlengeletano ya wena leswaku u phanga swinene, leswaku u teka silivhere ni nsuku, u teka rifuwo ni nhundzu, u teka swilo swo tala ngopfu?”’14 “Hikokwalaho profeta, Wena n’wana wa munhu, u byela Gogo u ku, ‘Yehovha, Hosi leyi Lawulaka u te: “Xana u nga ka u nga swi tivi hi siku rero loko vanhu va mina va Israyele va sirhelelekile?+15 Kunene u ta ta u huma endhawini ya wena, ku suka eswiphen’wini swa le kule swinene swa le n’walungwini,+ wena ni vanhu vo tala lava va nga na wena, hinkwavo va gade tihanci, va ri nhlengeletano leyikulu, nhlengeletano leyikulu swinene ya nyimpi.+16 U ta boheka ku ta ehenhla ka vanhu va mina va Israyele, kukota mapapa, u funengeta tiko.+ Swi ta endleka exiphen’wini xo hetelela xa masiku, kunene ndzi ta mi tisa ku lwa ni tiko ra mina,+ leswaku matiko ma ta ndzi tiva loko ndzi tihlawulekisa eka wena ematihlweni ya wona, Wena Gogo.”’+17 “Yehovha, Hosi leyi Lawulaka u te, ‘Xana hi wena+ loyi ndzi vulavuleke ha yena emasikwini yo sungula hi voko ra malandza ya mina lama nga vaprofeta va Israyele, lava a va profeta emasikwini wolawo—emalembeni wolawo—malunghana ni ku ku tisa ehenhla ka vona?’+18 “‘Esikwini rero, esikwini leri Gogo a nghenaka ha rona emisaveni ya Israyele,’ ku vula Yehovha, Hosi leyi Lawulaka, ‘vukarhi bya mina byi ta fika enhompfini ya mina.+19 Ndzi ta vulavula+ hi ku hiseka ka mina,+ hi ndzilo wa ku hlundzuka ka mina. Hakunene esikwini rero ku ta va ni ku tsekatseka lokukulu emisaveni ya Israyele.+20 Tinhlampfi ta lwandle ni swivumbiwa leswi hahaka swa matilo ni swivandzana swa nhova ni swilo hinkwaswo leswi kokovaka emisaveni ni vanhu hinkwavo lava va nga ehenhla ka vuandlalo bya misava, swi ta boheka ku rhurhumela hikwalaho ka mina,+ tintshava ti ta wisiwa+ ni tindlela leti nga swiganga ti ta hirimuka, rirhangu rin’wana ni rin’wana ri ta wela emisaveni.’21 “‘Ndzi ta n’wi vitanela banga endhawini ya mina hinkwayo ya tintshava,’ ku vula Yehovha, Hosi leyi Lawulaka.+ ‘Banga ra un’wana ni un’wana ri ta va ehenhla ka makwavo.+22 Ndzi ta n’wi avanyisa,+ hi ntungu+ ni hi ngati;+ ehenhla ka yena ni le henhla ka mavuthu yakwe ni le henhla ka vanhu vo tala lava va nga ta va va ri na yena, ndzi ta nisa+ maboboma lamakulu ni xihangu,+ ndzilo+ ni xivavula.23 Kunene ndzi ta titwarisa ndzi tihlawulekisa,+ ndzi titivisa ematihlweni ya matiko yo tala; va ta tiva leswaku hi mina Yehovha.’+


c: text/html

text:
Xana Vukhongeri Hinkwabyo Bya Amukeleka Eka Xikwembu?
HI HANYA emisaveni leyi nga ni vukhongeri byo tala byo hambana-hambana. Ndzavisiso wun’wana lowu endliweke sweswinyana wu kombisa leswaku emisaveni hinkwayo ku ni vukhongeri bya 19 lebyi seketeriwaka hi vanhu vo tala swin’we ni bya 10 000 lebyi swirho swa byona swi nga tatiki ni xandla. Vukhongeri lebyi byo tala byo hambana-hambana byi endla leswaku vanhu va kota ku tihlawulela lebyi va lavaka byona. Kutani xana swi na mhaka leswaku u hlawula vukhongeri byihi?
Vanhu van’wana va vula leswaku vukhongeri byo hambana-hambana byi fana ni magondzo yo hambana-hambana lama yaka entshaveni yin’we. Eka vona a hi swa nkoka leswaku u hlawula vukhongeri byihi tanihi leswi magondzo hinkwawo ma yaka endhawini yin’we. Va vula leswaku ku ni Xikwembu xin’we xa Matimba Hinkwawo, kutani vukhongeri hinkwabyo bya amukeleka eka xona.
Xana Tindlela Hinkwato To Khongela Ta Amukeleka Eka Xikwembu?
Xana Yesu Kreste, un’wana wa vadyondzisi va vukhongeri lava xiximekaka ematin’wini, u vule yini hi mhaka leyi? U byele vadyondzisiwa vakwe a ku: “Nghenani hi nyangwa leyo khuma.” Ha yini? “Hikuva gondzo leri yisaka endzovisweni ri anamile ri tlhela ri pfuleka, naswona va tele lava nghenaka ha rona; kambe nyangwa leyi yisaka evuton’wini yi khumile, ni gondzo ra kona ri larile, naswona a hi vangani lava ri kumaka.”—Matewu 7:13, 14.
Xana hakunene Yesu a a vula leswaku vukhongeri byin’wana byi yisa “endzovisweni”? Kumbexana a a vula leswaku lava nga pfumeriki eka Xikwembu va le gondzweni leri anameke, kasi lava pfumelaka eka Xikwembu—swi nga khathariseki leswaku va le ka vukhongeri byihi—va le gondzweni ro khuma leri yisaka evuton’wini?
Endzhakunyana ka loko Yesu a vule leswaku ku ni magondzo mambirhi ntsena, u te: “Tivoneleni vaprofeta va mavunwa lava taka va ambale nguvu ya nyimpfu, kambe endzeni va ri timhisi leti kakatlulaka.” (Matewu 7:15) U tlhele a ku: “A hi hinkwavo lava nge eka mina, ‘Hosi, Hosi,’ lava nga ta nghena emfun’weni wa matilo, kambe ku ta nghena la endlaka ku rhandza ka Tata wa mina la nge matilweni.” (Matewu 7:21) Loko munhu a vitaniwa muprofeta kumbe a vula leswaku Yesu i “Hosi” yakwe, swa twisiseka ku vula leswaku munhu yoloye i munhu wa vukhongeri. Hikwalaho, swi le rivaleni leswaku Yesu a a lemukisa vanhu leswaku a hi vukhongeri hinkwabyo lebyi amukelekaka eka Xikwembu naswona a hi vadyondzisi hinkwavo va vukhongeri lava va faneleke va tshembiwa.
Xana Swa Koteka Ku Vona Gondzo Ro Khuma?
Tanihi leswi ku nga riki tindlela hinkwato to khongela leti amukelekaka eka Xikwembu, kutani u nga ri kumisa ku yini gondzo ro khuma leri yisaka evuton’wini exikarhi ka magondzo yo tala lama nga kona? Xiya xikombiso lexi: A hi nge u lahleka edorobeni lerikulu. Kutani u kombela mpfuno. Ivi munhu loyi u n’wi vutisaka a ku byela leswaku u kongoma evuxeni. Kutani un’wana a ku byela leswaku u kongoma evupela-dyambu. Kambe un’wana a ringanyeta leswaku u hlawula gondzo leri u vonaka leswaku ri lulamile. Ivi eku heteleleni, munhu un’wana a humesa mepe lowu tshembekaka kutani a ku komba gondzo leri ku nga rona. Xisweswo a ku nyika mepe leswaku u ta languta eka wona loko u ri karhi u famba. Xana a wu nga ta va ni ntshembo wa leswaku u ta fika laha u yaka kona?
Hilaha ku fanaka, loko swi ta emhakeni yo hlawula vukhongeri lebyi amukelekaka eka Xikwembu, hi fanele hi lava nkongomiso eka mepe lowu tshembekaka. Xana wu kona mepe wolowo? Ina, wu kona. Mepe wolowo i Bibele, leyi vulaka leswi: “Matsalwa hinkwawo ma huhuteriwe hi Xikwembu naswona ma pfuna ku dyondzisa, ku tshinya, ku lulamisa swilo, ku laya eku lulameni.”—2 Timotiya 3:16.
Swi nga ha endleka leswaku u na byona hi ririmi ra wena vuhundzuluxeri bya Bibele lebyi u nga byi tirhisaka tanihi mepe. Vakandziyisi va magazini lowu, ku nga Timbhoni ta Yehovha, ti humese vuhundzuluxeri lebyi tshembekaka bya Bibele lebyi vuriwaka Vuhundzuluxeri Bya Misava Leyintshwa Bya Matsalwa Yo Kwetsima. Hambiswiritano, loko u nga ri Mbhoni ya Yehovha u nga ha tsakela ku tirhisa vuhundzuluxeri byin’wana loko u lava ku vona leswaku hi byihi vukhongeri lebyi amukelekaka eka Xikwembu ni lebyi nga amukelekiki. Hikokwalaho, eka swihloko leswi landzelaka ku tshahiwe Tibibele to hlayanyana leti vukhongeri byo tala byi ti xiximaka swinene.
Loko u ri karhi u hlaya swihloko leswi landzelaka, fananisa leswi u swi tivaka ni leswi Bibele yi swi vulaka. Tsundzuka marito ya Yesu malunghana ni ndlela leyi hi nga byi hambanisaka ha yona vukhongeri lebyi amukelekaka eka Xikwembu ni lebyi nga amukelekiki. U te: “Murhi lowunene wu tswala mihandzu leyo nandziha, ni murhi lowo biha wu tswala mihandzu leyo biha. Murhi lowunene a wu koti ku tswala mihandzu leyo biha, ni murhi wo biha a wu koti ku tswala mihandzu leyo nandziha.” (Matewu 7:17, 18, Bibele—Mahungu Lamanene) A hi kambisiseni mihandzu yinharhu ntsena leyinene, leyi Bibele yi vulaka leswaku i mihandzu ya “murhi lowunene.”

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Varhoma 6:1-23
6 Hikwalaho, hi ta ku yini? Xana hi ta tshama exidyohweni, leswaku musa lowu nga faneriwiki wu ta engeteleka?+2 Sweswo swi nga tshuki swi endleka! Tanihi leswi hi feke hi tlhelo ra xidyoho,+ hi nga hambeta njhani hi hanya eka xona?+3 Kumbe, xana a mi swi tivi leswaku hinkwerhu ka hina lava hi khuvuriweke eka Kreste Yesu+ hi khuvuriwe eka rifu+ ra yena?4 Hikokwalaho, hi yimberiwe+ na yena hileswi hi khuvuriweke eka rifu ra yena, leswaku, leswi Kreste a pfuxiweke eka lava feke hikwalaho ka ku vangama ka Tatana,+ na hina hi fanele hi famba hi vutomi+ lebyintshwa.5 Hikuva loko hi hlanganile na yena hi rifu+ leri fanaka ni ra yena, hakunene hi ta tlhela hi hlanganisiwa na yena hi ku pfuka+ loku fanaka ni ka yena;6 hikuva ha swi tiva leswaku vumunhu bya hina bya khale byi beleriwe na yena,+ leswaku miri wa hina wa vudyoho wu ta endliwa lowu nga tirhiki,+ leswaku hi nga ha hambeti hi va mahlonga ya xidyoho.+7 Hikuva loyi a feke, xidyoho+ xa yena xi hlanguriwile.8 Ku tlula kwalaho, loko hi file na Kreste, ha kholwa leswaku hi ta tlhela hi hanya na yena.+9 Hikuva ha swi tiva leswaku Kreste, leswi se a pfuxiweke eka lava feke,+ a nge he fi nakambe;+ rifu a ra ha n’wi lawuli nikatsongo.10 Hikuva rifu leri a ri feke, u fele xidyoho kan’we swi helela+ kwalaho; kambe vutomi lebyi a byi hanyaka, u hanyela Xikwembu.+11 Hi ku fanana, na n’wina: titekeni mi ri lava feke+ hakunene exidyohweni, kambe mi ri lava hanyelaka+ Xikwembu ha Kreste Yesu.12 Hikokwalaho, mi nga pfumeleli xidyoho xi hambeta xi va hosi+ emimirini ya n’wina leyi faka leswaku mi yingisa ku navela+ ka yona.13 Naswona mi nga ha hambeti mi nyikela swirho swa n’wina exidyohweni+ swi va matlhari ya leswi nga lulamangiki,+ kambe tinyikeleni eka Xikwembu tanihi lava hanyaka+ eka lava feke, mi nyikela ni swirho swa n’wina eka Xikwembu swi va matlhari+ ya ku lulama.14 Hikuva xidyoho a xi fanelanga xi mi lawula, tanihi leswi mi nga riki ehansi ka nawu,+ kambe mi nga ehansi ka musa lowu nga faneriwiki.+15 Ku landzela yini ke? Xana hi ta endla xidyoho hikwalaho ka leswi hi nga riki ehansi ka nawu,+ kambe hi nga ehansi ka musa lowu nga faneriwiki?+ Sweswo swi nga tshuki swi endleka!16 Xana a mi swi tivi leswaku loko mi hambeta mi tinyikela eka mani na mani tanihi mahlonga leswaku mi n’wi yingisa, mi mahlonga ya yena hikwalaho ka leswi mi n’wi yingisaka,+ hambi ya xidyoho+ lexi yisaka+ eku feni, kumbe ya ku yingisa+ loku yisaka eku lulameni?+17 Kambe a ku nkhensiwe Xikwembu leswi a mi ri mahlonga ya xidyoho kambe mi hundzukeke lava yingisaka ku suka embilwini eka muxaka wa dyondzo leyi mi nyiketiweke eka yona.+18 Ina, ku sukela loko mi ntshunxiwile+ exidyohweni, mi ve mahlonga+ ya ku lulama.+19 Ndzi vulavula hi mavulavulelo ya vanhu hikwalaho ka ku tsana ka nyama+ ya n’wina: hikuva tanihi leswi mi nyikeleke swirho+ swa n’wina swi va mahlonga ya thyaka+ ni ku kala nawu ku yisa eka ku kala nawu, kutani sweswi nyikelani swirho swa n’wina swi va mahlonga ya ku lulama ku yisa+ eku kwetsimeni.20 Hikuva loko ma ha ri mahlonga ya xidyoho,+ a mi ntshunxekile malunghana ni ku lulama.21 Kutani, hi wihi mbhandzu+ lowu a mi ri na wona hi nkarhi wolowo? I swilo+ leswi swi mi khomisaka tingana sweswi. Hikuva makumu ya swilo sweswo i rifu.+22 Hambiswiritano, leswi mi ntshunxiweke exidyohweni, kambe mi nga mahlonga ya Xikwembu,+ mi kuma mbhandzu+ wa n’wina malunghana ni vukwetsimi, naswona makumu ya kona i vutomi+ lebyi nga heriki.23 Hikuva hakelo leyi tisiwaka hi xidyoho i rifu,+ kambe nyiko+ leyi nyikiwaka hi Xikwembu i vutomi+ lebyi nga heriki ha Kreste Yesu Hosi+ ya hina.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 1:1-54
1 Adamu,+Seta,+Enosi,+2 Kenana,+Mahalalele,+Yarete,+3 Enoko,+Metusela+,Lameke,+4 Nowa,+Xeme,+ Hamu+ na Yafeta.+5 Vana va Yafeta a ku ri Gomere na Magogo+ na Madayi+ na Yavhani+ na Tubala na Mixeke+ na Tirasi.+6 Vana va Gomere a ku ri Axikenazi+ na Rifata+ na Togarima.+7 Vana va Yavhani a ku ri Elixha+ na Taraxixi+ na Kitimi+ na Rodanima.+8 Vana va Hamu a ku ri Kuxi+ na Misirayima+ na Putu+ na Kanana.+9 Vana va Kuxi a ku ri Seba+ na Havhila na Sabta+ na Rama+ na Sabteka.+Vana va Rama a ku ri Xeba na Dedani.+10 Kuxi yena a va tata wa Nimrodo.+ Hi yena wo sungula ku va munhu wa matimba emisaveni.+11 Loko ku ri Misirayima, a va tata wa Ludi+ na Anamimi na Lehabima na Neftuhimi+12 na Patrusimi+ na Kasiluhimi+ (lava Vafilisita+ va humeke eka vona) na Kafitoro.+13 Loko ku ri Kanana a va tata wa Sidoni+ mativula yakwe na Heti+14 ni Vayebusi+ ni Vaamori+ ni Vagirgaxa+15 ni Vahivhi+ ni Vaariki ni Vasini+16 ni Vaavhadi+ ni Vasemari+ ni Vahamati.+17 Vana va Xeme+ a ku ri Elami+ na Axuru+ na Arifakisada+ na Ludi+ na Aramu,na Uzha na Hulu na Getere na Maxa.+18 Loko ku ri Arifakisada a va tata wa Xela,+ Xela yena a va tata wa Ebere.+19 Kutani Ebere a velekeriwa vana vambirhi. Vito ra loyi un’wana a ku ri Faleke,+ hikuva misava yi avane emasikwini yakwe; vito ra makwavo a ku ri Yokitani.20 Loko ku ri Yokitani, u ve tata wa Alimodadi na Xelefi na Hazarimavheti na Yera+21 na Hadorama na Uzala na Dikila+22 na Obali na Abimayele na Xeba+23 na Ofiri+ na Havhila+ na Yobabu;+ lava hinkwavo a ku ri vana va Yokitani.24 Xeme,+Arifakisada,+Xela,+25 Ebere,+Faleke,+Ragawu,+26 Seruki,+Nakori,+Tera,+27 Abrama,+ hileswaku, Abrahama.+28 Vana va Abrahama a ku ri Isaka+ na Iximayele.+29 Masungulo ya mindyangu ya vona hi lawa: Mativula ya Iximayele i Nebayoto+ ku landzela Kedari+ na Adibiyele na Mibisama,+30 Mixama na Duma,+ Masa, Hadada+ na Thema,31 Yeturi, Nafixi na Kedema.+ Lava a ku ri vana va Iximayele.32 Loko ku ri vana va Ketura,+ nsati lontsongo wa Abrahama,+ u veleke Zimrana na Yokixani na Medani+ na Midiyani+ na Ixibaka+ na Xuwe.+Vana va Yokixani a ku ri Xeba na Dedani.+33 Vana va Midiyani a ku ri Efa+ na Efere na Hanoko na Abayida na Elida.+Lava hinkwavo a ku ri vana va Ketura.34 Abrahama a va tata wa Isaka.+ Vana va Isaka a ku ri Esawu+ na Israyele.+35 Vana va Esawu a ku ri Elifazi, Rhuwele+ na Yewuxi na Yalamu na Kora.+36 Vana va Elifazi a ku ri Temani+ na Omara, Sefo na Gatamu, Kenazi+ na Timina+ na Amaleke.+37 Vana va Rhuwele a ku ri Nahati, Zara, Xamaha na Miza.+38 Vana va Seyiri+ a ku ri Lotana na Xobali na Zibiyoni na Anna+ na Dixoni na Ezere na Dixani.+39 Vana va Lotana a ku ri Hori na Homamu. Makwavo wa xisati wa Lotana a ku ri Timina.+40 Vana va Xobali a ku ri Alivhani na Manahate na Ebali, Xefo na Onamu.+Vana va Zibiyoni a ku ri Aya na Anna.+41 Vana va Anna a ku ri Dixoni.+Vana va Dixoni a ku ri Hemidani na Exibani na Itirani na Kerani.+42 Vana va Ezere+ a ku ri Bilihani na Zavhana na Akane.+Vana va Dixani a ku ri Uzha na Arani.+43 Leti i tihosi leti fumeke tiko ra Edomu+ ku nga si va ni hosi+ leyi nga fuma vana va Israyele: Bela n’wana wa Beyori, vito ra muti wakwe a ku ri Dinahaba.+44 Eku heteleleni Bela a fa, kutani Yobabu n’wana wa Zara+ la humaka eBosira+ a fuma ematshan’weni ya yena.45 Eku heteleleni Yobabu a fa, kutani Huxamu+ wa le tikweni ra Vatemani+ a sungula ku fuma ematshan’weni ya yena.46 Eku heteleleni Huxamu a fa, na Hadada+ n’wana wa Bedadi, la hluleke Midiyani+ etikweni ra Mowabu a sungula ku fuma ematshan’weni ya yena. Vito ra muti wakwe a ku ri Avhita.+47 Eku heteleleni Hadada a fa, Samila la humaka eMasireka+ a sungula ku fuma ematshan’weni yakwe.48 Eku heteleleni Samila a fa, kutani Xawulo wa le Rehoboti+ lowu nga ekusuhi ni Nambu, a sungula ku fuma ematshan’weni yakwe.49 Eku heteleleni Xawulo a fa, kutani Bali-hanani n’wana wa Akibora+ a sungula ku fuma ematshan’weni yakwe.50 Eku heteleleni Bali-hanani a fa, kutani Hadada a sungula ku fuma ematshan’weni ya yena; vito ra muti wakwe a ku ri Pawu, naswona vito ra nsati wakwe a ku ri Mehetabele, n’wana wa Matirede, n’wana wa Mezahaba.+51 Eku heteleleni Hadada a fa.Kutani tindhuna ta Edomu ku va ndhuna Timina, ndhuna Alivha, ndhuna Yeteti,+52 ndhuna Oholibama, ndhuna Elaha, ndhuna Pinoni,+53 ndhuna Kenazi, ndhuna Temani, ndhuna Mibisara,+54 ndhuna Magadiyele, ndhuna Iramu.+ Leti a ku ri tindhuna+ ta Edomu.


text:
Xana Ma Humesa Vukhume?
E-e, Timbhoni ta Yehovha a ti humesi vukhume; ntirho wa hina wu seketeriwa hi minyikelo ya ku tirhandzela leyi ku nga boxiwiki leswaku yi huma eka vamani. I yini vukhume naswona ha yini Timbhoni ta Yehovha ti nga byi humesi?
Xileriso xa ku humesa vukhume kumbe tiphesente ta khume ta swilo leswi munhu a nga na swona a ku ri xin’wana xa swileriso leswi a swi tsariwe eka Nawu wa Muxe lowu a wu nyikiwe tiko ra khale ra Israyele. Hambiswiritano, Bibele yi swi veke erivaleni leswaku Nawu wolowo wa Muxe
Ematshan’weni yo va Timbhoni ta Yehovha ti nyikela vukhume ni magandzelo, ti tekelela Vakreste vo sungula naswona ti seketela ntirho wa tona wo chumayela hi tindlela timbirhi: hi ku chumayela ni ku dyondzisa handle ko hakeriwa swin’we ni ku humesa minyikelo ya ku tirhandzela.
Xisweswo hi landzela nawu wa Bibele lowu nyikiweke Vakreste lowu nge: “Un’wana ni un’wana a a endle hilaha a boheke hakona embilwini yakwe, ku nga ri hi ku vilela kumbe hi ku sindzisiwa, hikuva Xikwembu xi rhandza munyiki la tsakeke.”—2 Vakorinto 9:7.
DYONDZA SWO TALA
Ntirho Wa Timbhoni Ta Yehovha Wu Seketeriwa Njhani Hi Timali?
Timbhoni ta Yehovha a ti humesi minhlengo kumbe vukhume kambe vona ndlela leyi ntirho wo chumayela emisaveni hinkwayo wu kulaka ha yona.


text:
Vukhongeri Lebyi Amukelekaka Eka Xikwembu Byi Dyondzisa Vanhu Leswaku Va Xixima Rito Ra Xikwembu
YESU u dyondzise vanhu leswaku va xixima Rito ra Xikwembu, ku nga Bibele. Leswi swi vonake eka ndlela leyi Yesu a hlamuleke ha yona loko a ringiwa hi Diyavulosi. (Matewu 4:4-11) Hi xikombiso, xana Yesu u angule njhani loko Sathana a n’wi ringa leswaku a hundzula maribye ya va xinkwa? Yesu u hlule ndzingo wolowo hi ku tshaha marito ya Muxe lama huhuteriweke lawa u nga ma hlayaka eka Deteronoma 8:3. Xana Yesu u angule njhani loko Diyavulosi a n’wi tshembisa leswaku u ta n’wi nyika vulawuri bya mimfumo hinkwayo ya misava loko o n’wi gandzela? U arile hi ku va a tshaha nawu lowu nga eMatsalweni lowu nga eka Deteronoma 6:13.
Hambileswi Yesu a a ri N’wana wa Xikwembu a a tirhisa Bibele loko a dyondzisa. Naswona a nga kalanga a honisa Rito ra Xikwembu hikwalaho ka mindhavuko ya vanhu. (Yohane 7:16-18) Hambiswiritano, varhangeri vo tala va vukhongeri va le minkarhini ya Yesu a va ri xiximanga Rito ra Xikwembu hilaha Yesu a a ri xixima hakona. Hikwalaho ka yini? Hikuva mindhavuko ya vona a va yi teka yi ri ya nkoka swinene ku tlula Matsalwa yo Kwetsima. Handle ko ba mariri, Yesu u byele vavanuna volavo va vukhongeri a ku: “Mi endle rito ra Xikwembu ri nga tirhi hikwalaho ka ndhavuko wa n’wina. N’wina vakanganyisi, Esaya u profete hilaha ku faneleke malunghana na n’wina, loko a ku, ‘Vanhu lava va ndzi xixima hi milomu ya vona, kambe timbilu ta vona ti le kule swinene na mina. Va tama va ndzi gandzela swa hava, hikuva va dyondzisa swileriso swa vanhu va swi endla tidyondzo leti nga enawini.’”—Matewu 15:6-9, Vuhundzuluxeri Bya Misava Leyintshwa Bya Matsalwa Yo Kwetsima.
Vukhongeri byo tala emisaveni, bya Vukreste ni lebyi nga riki bya Vukreste, byi vula leswaku byi xixima Bibele. Nilokoswiritano, i byingani vukhongeri lebyi u byi tivaka lebyi papalataka mindhavuko ya vanhu loko yi lwisana hi ku kongoma ni tidyondzo leti kumekaka eRitweni ra Xikwembu? Kambisisa swivutiso swimbirhi leswi landzelaka.
NHLOKO-MHAKA: Swithopo swa varhangeri va vukhongeri.
LESWI BIBELE YI SWI DYONDZISAKA:
Yesu u sole varhangeri va vukhongeri va le nkarhini wakwe hikwalaho ka leswi a va rhandza swithopo ni ku lava ku va ni ndhuma. U vule leswaku vavanuna volavo va rhandza “switshamo swa le mahlweni eminkhubyeni, ni switshamo leswo rhanga emasinagogeni, ni ku losiwa emintsendzeleni, ni ku vuriwa hi vanhu: Rabi (hi leswaku mufundhisi).” Kutani Yesu u byele vadyondzisiwa vakwe a ku: “Mi nga tshuki mi vuriwa Rabi, hikuva mufundhisi wa n’wina i un’we; kutani n’wina hinkwenu mi vamakwenu. Kambe mi nga tshuki mi vula munhu la misaveni, tatana, hikuva i un’we ntsena la nga Tata wa n’wina, hi loyi a nge matilweni.”—Matewu 23:1-10, Bibele Ya Xitsonga.
XIVUTISO:
Xana varhangeri va vukhongeri lebyi va rhandza ku vitaniwa hi swithopo swo va xixima naswona va tilavela ndhuma endhawini leyi va tshamaka eka yona kumbe va yingisa xileriso xa Yesu xa leswaku va papalata sweswo?
NHLOKO-MHAKA: Ku tirhisiwa ka swifaniso evugandzerini.
LESWI BIBELE YI SWI DYONDZISAKA:
“U nga tshuki u tiendlela xifaniso lexi vatliweke, niloko xi ri xifaniso xihi ni xihi xa swilo leswi nge henhla etilweni, ni loko xi ri xa swilo leswi nge hansi emisaveni, ni loko xi ri xa swilo leswi nge matini, ehansi ka misava. U nga tshuki u swi nkhisamela, ni loko ku ri ku swi tirhela.”—Eksoda 20:4, 5, Bibele Ya Xitsonga.
Muapostola Yohane u tsalele Vakreste a ku: “Tivoneleni swifaniso.”—1 Yohane 5:21, Vuhundzuluxeri Bya Misava Leyintshwa Bya Matsalwa Yo Kwetsima.
XIVUTISO:
Xana vukhongeri lebyi byi yingisa xileriso lexi nga eBibeleni xo papalata ku tirhisa swifaniso evugandzerini bya Xikwembu?
U Nga Kuma Ndlela Leyinene
Ku nga khathariseki tindlela to tala to hambana-hambana ta vukhongeri leti nga kona namuntlha, u nga yi kuma ndlela yin’we leyi kongomisaka evuton’wini. Swi tele swilo leswi nga ku pfunaka ku vona “vukhongeri lebyi tengeke, lebyi nga riki na xisandzu emahlweni ka Xikwembu.” (Yakobo 1:27, Bibele Ya Xitsonga) Matsalwa lama ma tlhuvutsiweke eka swihloko leswi ma nga ha tirha tanihi mimfungho yo kongomisa leyi yi nga ku kongomisaka eka vukhongeri lebyi amukelekaka eka Xikwembu.
Ha yini u nga kombeli Timbhoni ta Yehovha ti ku nyika tinhlamulo ta swivutiso leswi vutisiweke eka swihloko leswi? Loko u ri karhi u anakanyisisa hi leswi ti swi vulaka landzela xikombiso xa vanhu lava a va tshama emutini wa Beriya hi lembe-xidzana ro sungula. Endzhaku ka loko va yingise leswi muapostola Pawulo a va chumayeleke swona, “va [kambisise] Matsalwa masiku hinkwawo, va lava ku tiva leswaku xana timhaka ti tano xana.” (Mintirho 17:11, Bibele—Mahungu Lamanene) Loko u xixima Rito ra Xikwembu naswona u hisekela ku ri hlaya hilaha Vaberiya a va endla hakona, u ta kuma ndlela leyi yisaka evuton’wini. Swi le ka wena leswaku hi yihi ndlela leyi u nga ta yi hlawula endzhaku ka loko u kambisise leswi Matsalwa ma swi vulaka.
Hi byihi vukhongeri lebyi khutazaka vanhu leswaku va hlaya Matsalwa ku vona leswaku leswi va swi dyondzaka i ntiyiso hakunene?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 10:1-18
10 Kutani endzhaku ka Abimeleke ku ta Tola n’wana wa Puwa n’wana wa Dodo, munhu wa le Isakara leswaku a ponisa+ Israyele, a a tshama eXamiri endhawini ya tintshava ya Efrayimi.+2 A ya emahlweni a avanyisa Israyele malembe ya 23, endzhaku ka sweswo a fa, a lahliwa eXamiri.3 Endzhaku ka yena ku va na Yayiri lowa Mugiliyadi,+ a ya emahlweni a avanyisa Israyele malembe ya 22.4 A a ri ni vana va 30 lava a va gada timbhongolo leti kuleke,+ a va ri ni miti ya 30. Va yi thya Havhoti-yayiri+ ku fikela esikwini leri; va tshama etikweni ra Giliyadi.5 Endzhaku ka sweswo Yayiri a fa, a lahliwa eKamoni.6 Vana va Israyele va tlhela va endla swo biha ematihlweni ya Yehovha,+ va sungula ku tirhela swifaniso swa Vabali+ na Axitoreti+ ni swikwembu swa Siriya+ ni swikwembu swa Sidoni+ ni swikwembu swa Mowabu+ ni swikwembu swa vana va Amone+ ni swikwembu swa Vafilisita.+ Hiloko va siya Yehovha, va tshika ku n’wi tirhela.+7 Hiloko ku hlundzuka ka Yehovha ku pfurhela Israyele,+ lerova a va xavisa+ evokweni ra Vafilisita+ ni le vokweni ra vana va Amone.+8 Kutani va faya ni ku va tshikilela ngopfu vana va Israyele elembeni rero—ku ringana malembe ya 18, va tshikilela vana va Israyele hinkwavo lava a va ri etlhelo ka Yordani etikweni ra Vaamori leri a ri ri eGiliyadi.9 Vana va Amone a va tsemakanya Yordani leswaku va lwa na Yuda na Benjamini ni yindlu ya Efrayimi; Israyele a karhateka ngopfu.+10 Vana va Israyele va sungula ku kombela Yehovha leswaku a va pfuna,+ va ku: “Hi ku dyoherile,+ hikuva hi siye Xikwembu xa hina hi tirhela Vabali.”+11 Yehovha a byela vana va Israyele a ku: “Xana a ku nga ri aEgipta+ ni le ka Vaamori+ ni le ka vana va Amone+ ni le ka Vafilisita+12 ni le ka Vasidoni+ ni le ka Amaleke+ ni le ka Midiyani,+ loko va mi tshikilela,+ mi huwelela eka mina, kutani ndzi mi ponisa evokweni ra vona?13 Loko ku ri n’wina, mi ndzi tshikile,+ mi sungula ku tirhela swikwembu swin’wana.+ Hi yona mhaka leyi ndzi nga ta ka ndzi nga ha mi ponisi.+14 Fambani mi ya kombela mpfuno eka swikwembu+ leswi mi swi hlawuleke.+ A ku ve swona swi mi ponisaka enkarhini wa maxangu ya n’wina.”15 Kambe vana va Israyele va ku eka Yehovha: “Hi dyohile.+ Wena endla eka hina hi ku ya hi xin’wana ni xin’wana lexinene ematihlweni ya wena.+ Hi kombela ntsena leswaku u hi ponisa, esikwini leri.”+16 Kutani va sungula ku susa swikwembu swimbe exikarhi ka vona,+ va tirhela Yehovha,+ lerova moya-xiviri+ wakwe wu hela matimba hikwalaho ka ku karhateka ka Israyele.+17 Hi ku famba ka nkarhi vana va Amone+ va hlengeletana swin’we va dzima nxaxa eGiliyadi.+ Vana va Israyele va hlengeletana, va dzima nxaxa eMizpa.+18 Vanhu swin’we ni tihosana ta Giliyadi va sungula ku byelana va ku: “I mani la nga ta hi rhangela loko hi lwa ni vana va Amone?+ A a ve murhangeri wa vaaki hinkwavo va Giliyadi.”+


text:
Masungulo Ya Halloween—Xana Bibele Yi Ri Yini Hi Wona?
Nhlamulo ya Bibele
Bibele a yi yi boxi Halloween. Kambe, masungulo ya khale ya Halloween ni ya sweswi ma kombisa leswaku minkhuvo leyi yi huma eka tidyondzo ta mavunwa malunghana ni lava feke ni mimoya leyi nga vonakiki kumbe madimona.—Hlaya “Matimu ni mikhuva ya Halloween.”
Bibele yi lemukisa yi ku: “Ku nga tshuki ku kumiwa eka wena munhu un’wana ni un’wana la . . . loyaka van’wana kumbe un’wana ni un’wana la vutisaka mungoma kumbe muvhumbhi lonkulu wa swiendlakalo kumbe un’wana ni un’wana la vutisisaka lava feke.” (Deteronoma 18:10-12) Hambileswi van’wana va tekaka Halloween yi nga ri na khombo, Bibele yi kombisa leswaku mikhuva leyi fambisanaka na yona yi ni khombo. Eka 1 Vakorinto 10:20, 21, Bibele yi ri: “A ndzi lavi leswaku mi va lava hlanganyelaka ni madimona. A mi nge nwi xinwelo xa Yehovha swin’we ni xinwelo xa madimona.”
Matimu ni mikhuva ya Halloween
Samhain: Buku leyi nge The World Book Encyclopedia yi vula leswaku masungulo ya Halloween ma nga kumiwa eka “nkhuvo lowu wa khale wa vuhedeni lowu a wu tlangeriwa hi vanhu va Macelt eka malembe yo tlula 2 000 lama hundzeke. Macelt ma pfumela leswaku lava feke va nga famba exikarhi ka lava hanyaka. Hi nkarhi wa Samhain, lava hanyaka va nga endzeriwa hi lava feke.” Kambe, Bibele yi dyondzisa leswaku lava feke “a va tivi nchumu nikatsongo.” (Eklesiasta 9:5) Hikokwalaho a va nge swi koti ku vulavula ni lava hanyaka.
Swiambalo swa Halloween ni swiwitsi: Hi ku ya hi buku leyi nge, Halloween
—An American Holiday, An American History, Macelt man’wana a ma ambala swiambalo swa mikhuva ya wona leswaku mimoya leyi tsendzelekaka yi ta ka yi nga va tivi kutani yi va sukela. Van’wana a va yi nyika swiwitsi leswaku va ta yi tsakisa. Hi malembe ya le xikarhi eYuropa, mufundhisi wa Khatoliki u tekelele mikhuva ya vuhedeni bya kwalaho naswona u endle leswaku valandzeri va yena va famba hi yindlu ni yindlu va ambale swiambalo swa mikhuva ya vona va kombela tinyiko. Kambe Bibele a yi pfumelelani na swona ku hlanganisiwa ka mikhuva ya vukhongeri bya mavunwa ni vugandzeri bya Xikwembu.—2 Vakorinto 6:17.
Swipuku, swin’wanakaji ni valoyi: I khale swilo leswi swi fambisana ni moya wo biha wa misava. (Halloween Trivia) Bibele yi swi veka erivaleni leswaku hi fanele hi papalata nkucetelo wa mimoya yo biha, hambi ku ri ku tlangela na yona.—Vaefesa 6:12.
Makwembe ya Halloween: Hi malembe ya le xikarhi eBritain, “vakomberi a va famba hi yindlu ni yindlu va kombela swakudya loko va nyikiwile a va khongela eka vafi,” naswona a va va va khome “mbhandzu wa thenipi lowu susiweke swa le ndzheni, ivi ku nghenisiwa makhandlela lama lumekiweke leswaku ma humesa mimoya leyi phasiweke epagatori.” (Halloween
—From Pagan Ritual to Party Night) Van’wana va vula leswaku timboni a ti tirhiseriwa ku hlongola mimoya yo biha. Hi va-1800 eNorth America, makwembe ma sive thenipi hikuva a ma tele naswona a ma olova ku susa leswi nga endzeni ni ku makovotla. Tidyondzo leti kuceteriwaka hi mukhuva lowu to tanihi, ku nga fi ka moya-xiviri, pagatori ni ku khongela lava feke, a ti sekeriwanga eBibeleni.—Ezekiyele 18:4.
DYONDZA SWO TALA
Ntiyiso Malunghana Ni Nkhuvo Wa Halloween
Tiva masungulo yo biha ya Halloween ni minkhuvo yo fana na yona.
Xana Hi Fanele Hi Tlangela Tiholideyi?
Hi wahi masungulo ya tiholideyi to tala leti tolovelekeke ta laha u tshamaka kona? Nhlamulo ya kona yi nga ha ku hlamarisa.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 18:1-7
18 Yoo, tiko ra switsotswana leswi nga ni timpapa, leri nga exifundzheni xa milambu ya Etiyopiya!+2 Ri rhuma vayimeri+ va famba hi le lwandle, ni hi mabyatso ya papirasi ehenhla ka vuandlalo bya mati, ri ku: “Fambani, n’wina varhumiwa lava nga ni rivilo, etikweni ra lavo leha, va nghohe yo hatima, eka vanhu lava chavisaka endhawini yin’wana ni yin’wana, tiko ra ntamu lowu tiyeke, leri kandziyelaka, lava tiko ra vona ri khukhuriweke hi milambu.”+3 Hinkwenu n’wina vaaki va tiko leri noneke+ ni lava tshamaka emisaveni, mi ta vona xivono ku fana ni loko ku yimisiwa mfungho etintshaveni,+ naswona mi ta twa mpfumawulo ku fana ni loko ku biwa nanga.+4 Hikuva Yehovha u ndzi byele a ku: “Ndzi ta tshama ndzi rhulile, ndzi languta endhawini ya mina,+ ku fana ni ku hisa loku vangamaka swin’we ni ku vonakala,+ ku fana ni papa ra mberha emun’wini wa ntshovelo.+5 Hikuva loko ntshovelo wu nga si fika, loko ku rhumbuka ku hetiseka ni vuluva byi va diriva leri wupfeke, ku fanele ku tsemiwa swirhabyana hi swikhutulo, ku susiwa ni switsondzeri swa marhavi, swi khatluriwa.+6 Hinkwaswo swi ta siyeriwa nyenyana ya le tintshaveni leyi dyaka nyama ni xiharhi xa misava.+ Kunene nyenyana leyi dyaka nyama yi ta heta ximumu yi ri kwalaho, naswona xiharhi xin’wana ni xin’wana xi ta tshama ehenhla ka wona hi nkarhi wo tshovela.+7 “Enkarhini wolowo ku ta tisiwa nyiko eka Yehovha wa mavuthu,+ leyi humaka eka vanhu vo leha, va nghohe yo hatima,+ ni le ka vanhu lava chavisaka endhawini yin’wana ni yin’wana, tiko ra ntamu lowu tiyeke, leri kandziyelaka, lava tiko ra vona ri khukhuriweke hi milambu, ri yisiwa endhawini ya vito ra Yehovha wa mavuthu, Ntshava ya Siyoni.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 24:1-25
24 “Hikwalaho ka yini Lowa Matimba Hinkwawo a nga yi hlayisanga minkarhi,+Ni lava n’wi tivaka va nga ma vonanga masiku yakwe?+2 Ku ni lava tlhentlhisaka mimfungho ya ndzilakana;+Va wutle ntlhambi, leswaku va wu risa.3 Va teka ni mbhongolo ya xinuna ya vana lava nga riki na tatana;Va teka nkunzi ya nsati la nga noni leswaku yi va xitiyisekiso xa nandzu.+4 Va hambukisa swisiwana endleleni;+Hi nkarhi lowu fanaka lava xanisekaka emisaveni va tifihlile.5 Waswivo! Ku fana ni timangwa+ emanangaVa hlanganyele emintirhweni ya vona, va lava swakudya.Timbala ta le kwandzasini ti nyika un’wana ni un’wana xinkwa xa vafana.6 Va tshovela furu ensin’wini,Naswona va hatla va phanga nsimu ya vhinya ya lowo homboloka.7 Va tshama vusiku hinkwabyo va nga ambalanga, va nga ri na nguvu,+Naswona va nga ri na nguvu loko ku ri ni xirhami.+8 Va tsakamisiwa hi xidzedze xa mpfula ya tintshava,Va boheka ku yima hi ribye hikuva a ku na xisirhelelo.+9 Va wutla n’wana la nga riki na tatana eveleni,+Naswona va teka swa loyi a xanisekaka leswaku swi va xitiyisekiso xa nandzu.+10 Va famba-famba va nga ambalanga nchumu, va nga ri na nguvu,Va boheka ku rhwala min’oko va ri ni ndlala.+11 Va heta siku va ri exikarhi ka vuandlalo bya makhumbi;Va kama madiriva eswikamelweni, kambe va fa hi torha.+12 Lava faka va tshama va konya va ri ehandle ka muti,Ni moya-xiviri wa lava vavisekeke ngopfu wu rilela mpfuno;+Xikwembu a xi swi languti swi ri nchumu lowu nga fanelangiki.+13 Vona, va tikomba va ri exikarhi ka lava va xandzukelaka ku vonakala;+A va ti tivanga tindlela ta kona,Naswona a va tshamanga etindleleni ta kona.14 Munhu la dlayaka hi vomu u pfuka nimpundzu,A dlaya la xanisekaka ni la nga xisiwana;+Naswona nivusiku u tshamela ku va khamba.+15 Loko ku ri tihlo ra muoswi,+ ri langutele vusiku,+Yena u ri, ‘Ku hava tihlo leri nga ta ndzi vona!’+Naswona u veka nguvu exikandzeni xa yena.16 U cele tindlu a nghena emunyameni;Ninhlikanhi va boheka ku tilotlela endzeni.A va ku tivanga ku vonakala ka siku.+17 Hikuva mixo wa fana ni ndzhuti+ lowukulu eka vona,Hikuva va ku tiva ku chavisa ka xitshuketa ka ndzhuti lowukulu.18 U ni rivilo swinene evuandlalweni bya mati.Xiphemu xa tiko ra vona xi ta rhukaniwa emisaveni.+A nga ka a nga hundzulukeli emasin’wini ya vhinya.19 Dyandza ni mumu, swi wutla mati ya gamboko;Sheol yi endla tano eka lava dyoheke!+20 Mbeleko wu ta n’wi rivala, xivungu xi ta n’wi dya xi tiphina,+A nge he tsundzukiwi.+Ni leswi nga lulamangiki swi ta tshoviwa ku fana ni murhi.+21 U tirhisana ni mhika leyi nga tswariki,Ni noni,+ leyi a nga yi endliki leswinene.22 Hakunene u ta susa vanhu lava tiyeke hi matimba yakwe;U ta pfuka kambe a nga tiyiseki hi vutomi byakwe.23 U ta n’wi endla a va ni ntshembo+ wa leswaku a nga tiseketela;Ni mahlo yakwe ma ta va etindleleni ta vona.+24 Va ve ehenhla swinene swa nkarhinyana, kutani a va ha ri kona,+Va yisiwe ehansi;+ ku fana ni lavan’wana hinkwavo, va khiwa,Naswona va tsemiwa ku fana ni nhloko ya n’oko.25 Kunene, i mani la nga ndzi endlaka muhembi sweswiKumbe a endla marito ya mina ma nga vi nchumu?”


text:
TOLO A NGA HA VUYI
Va Yime Va Tiyile “eNkarhini Wa Ndzingo”
LOKO ku sungula Nyimpi yo Sungula ya Misava hi 1914 vanhu vo tala va swi xiyile leswaku Swichudeni swa Bibele a swi nga ta hlanganyela enyimpini. (Esa. 2:2-4; Yoh. 18:36; Efe. 6:12) Malandza ya Xikwembu ma endle yini eBritain?
Nawu wa Ntirho wa Vusocha wa hi 1916 wa le Britain a wu vula leswaku vavanuna lava nga tekangiki lava a va ri ni malembe ya 18 ku ya eka 40 va fanele va ya evusocheni. Nawu lowu a wu nga va sindzisi vanhu lava a va nga swi lavi ku ya evusocheni “hikwalaho ka vukhongeri bya vona kumbe mahanyelo ya vona lamanene.” Hulumendhe yi simeke tihuvo leswaku ti kambisisa leswaku i vamani lava a va fanele va pfumeleriwa ku nga yi evusocheni nileswaku ha yini.
Hi nkarhinyana wo koma, Swichudeni swa Bibele swa kwalomu ka 40 swi khomiwile swi pfaleriwa emakhotsweni ya vusocha naswona nhungu wa swona swi rhumeriwe enyimpini eFurwa. Leswi vamakwerhu va le Britain va twisiweke ku vava hi xiendlo lexi xo homboloka, va tsalele Holobye-nkulu Herbert Asquith papila ro vilela hi ku khotsiwa ka vamakwerhu volavo, va ri fambisa ni xikombelo lexi a ku sayine vanhu va 5 500.
Endzhaku ka sweswo ku fike mahungu ya leswaku nhungu wa vona lava rhumeriweke le Furwa va gweviwe ku baleseriwa hileswi va aleke ku lwa enyimpini. Kambe loko vamakwerhu va ha forile leswaku va ta baleseriwa, swigwevo swa vona swi cinciwile ivi va boheka ku heta malembe ya khume ekhotsweni. Va tlheriseriwe eNghilandhi leswaku va ya tirhela swigwevo swa vona emakhotsweni lama tolovelekeke.
Loko nyimpi yi ri karhi yi ya emahlweni, ni vavanuna lava tekeke a va fanele va ya evusocheni. Eka nandzu wun’wana wa le Manchester eNghilandhi, muhehliwa a ku ri Henry Hudson, loyi a a ri dokodela tlhelo Xichudeni xa Bibele. Hi August 3, 1916, huvo yi vule leswaku wa kolota, yi n’wi rihisa kutani yi n’wi yisa evusocheni. Hi nkarhi lowu fanaka a ku ri ni nandzu wun’wana lowu a wu tengiwa le Edinburgh, eScotland. James Frederick Scott, mukhalipotiya loyi a a ri ni malembe ya 25 a nga voniwanga nandzu. Hulumendhe yi endle xikombelo eka nandzu wolowo kambe yi wu tshika hikwalaho ka nandzu wun’wana lowu a yi fanele yi wu tenga le London. Hi nkarhi wolowo, makwerhu la vuriwaka Herbert Kipps u voniwe nandzu, a rihisiwa kutani a yisiwa evusocheni.
Hi September 1916, vamakwerhu va xinuna va 264 va endle xikombelo xa ku ka va nga yi evusocheni. Eka vamakwerhu volavo, ntlhanu wa vona va pfumeleriwile ku nga yi, 154 wa vona va nyikiwe “ntirho wo tirhela tiko,” 23 wa vona va nyikiwe ntirho evusocheni lowu a wu nga katsi ku lwa, 82 wa vona va yisiwe evusocheni naswona van’wana va tengisiwile kutani va khotsiwa. Vanhu vo tala va lwisane ni ndlela ya tihanyi leyi vavanuna lava a va khomiwe ha yona ekhotsweni kutani hulumendhe yi va suse ekhotsweni ra masocha yi va yisa etikampeni leti ku tirhaka vanhu lava nga laviki ku ya evusocheni.
Edgar Clay na Pryce Hughes, loyi endzhakunyana a veke mulanguteri wa rhavi ra le Britain, va tirhe edan’wini le Wales. Hi hala tlhelo, Herbert Senior, un’wana wa vamakwerhu va nhungu lava vuyeke hi le Furwa, u yisiwe eKhotsweni ra Wakefield le Yorkshire. Van’wana va tirhele swigwevo swa vona va tirhisiwa ku fana ni mahlonga ehansi ka swiyimo swo tika le Khotsweni ra Dartmoor, leri a ri ri ni vanhu vo tala lava aleke ku ya evusocheni.
Frank Platt, Xichudeni xa Bibele lexi pfumeleke ku endla mintirho leyi nga katsiki ku lwa, u xanisiwe nkarhi wo leha hi ndlela ya tihanyi loko a lerisiwe ku ya lwa ivi a ala. Atkinson Padgett, loyi a dyondzeke ntiyiso endzhakunyana ka loko a tsarisele vusocha, na yena u khomiwe hi ndlela ya tihanyi hi valawuri va masocha hileswi a aleke ku lwa enyimpini.
Hambileswi vamakwerhu a va nga swi twisisi hi ku helela leswi ku nga yi evusocheni a swi katsa swona, a va lava ku tsakisa Yehovha Xikwembu. Lava va boxiweke hi mavito eka xiviko lexi va veke xikombiso lexinene xa ku nga yi evusocheni “enkarhini wa ndzingo” lowu a wu tika swinene. (Nhlav. 3:10)—Tolo a nga ha vuyi eBritain.
DYONDZA SWO TALA
Ha Yini Timbhoni Ta Yehovha Ti Nga Hlanganyeli Eka Tipolitiki?
Xana ti xungeta vuhlayiseki bya tiko?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Genesa 29:1-35
29 Endzhaku ka sweswo Yakobe a famba a ya etikweni ra vanhu va le Vuxeni.+2 A languta, kutani a ku ri ni xihlovo enhoveni naswona mintlhambi yinharhu ya tinyimpfu a yi etlele kwalaho kusuhi na xona, hikuva eka xihlovo xexo a va tolovele ku nwisa mintlhambi;+ naswona a ku ri ni ribye lerikulu ehenhla ka nomu wa xihlovo.+3 Loko mintlhambi hinkwayo yi hlengeletiwe kwalaho, a va khunguluxa ribye ri suka ehenhla ka nomu wa xihlovo, kutani va nwisa mintlhambi, endzhaku va tlherisela ribye endhawini ya rona, ehenhla ka nomu wa xihlovo.4 Kutani Yakobe a ku eka vona: “Vamakwerhu, xana mi huma endhawini yihi?” vona va ku: “Hi huma eHarani.”+5 Kutani a ku eka vona: “Xana ma n’wi tiva Labani+ ntukulu wa Nakori?”+ vona va ku: “Ha n’wi tiva.”6 Hiloko a ku eka vona: “Xana swa ha n’wi fambela kahle?”+ Va hlamula va ku: “Swa ha famba kahle. Rahele+ n’wana wakwe wa xisati hi loyi a taka ni tinyimpfu!”+7 A ya emahlweni a ku: “Phela, ka ha ri nhlikanhi. A hi wona nkarhi wo hlengeleta mintlhambi. Nwisani tinyimpfu mati kutani mi ti yisa emadyelweni.”+8 Hiloko va ku: “A hi pfumeleriwanga ku endla tano kukondza mintlhambi yi hlengeletiwa hinkwayo, kunene va khunguluxa ribye ri suka ehenhla ka nomu wa xihlovo. Kutani hi fanele hi nwisa tinyimpfu.”9 Loko a ha vulavula na vona, Rahele+ a ta ni tinyimpfu ta tata wakwe, hikuva a a ri murisi+ wa xisati.10 Loko Yakobe a vona Rahele n’wana wa Labani makwavo wa mana wakwe, ni tinyimpfu ta Labani makwavo wa mana wakwe, hi ku hatlisa Yakobe a tshinela a khunguluxa ribye ri suka ehenhla ka nomu wa xihlovo kutani a nwisa tinyimpfu ta Labani makwavo+ wa mana wakwe.11 Yakobe a ntswontswa+ Rahele kutani a tlakusa rito a rila.+12 Yakobe a byela Rahele leswaku i makwavo+ wa tata wa yena nileswaku i n’wana wa Raveka. Kutani yena a tsutsuma a ya byela tata+ wakwe.13 Loko Labani a twa hi xiviko xa Yakobe n’wana wa makwavo wa xisati, a tsutsuma a n’wi hlanganisa.+ Kutani a n’wi angarha ni ku n’wi ntswontswa naswona a n’wi tisa endlwini+ yakwe. Kutani a rungulela Labani swilo leswi hinkwaswo.14 Endzhaku ka sweswo Labani a ku eka yena: “Hakunene u rhambu ra mina ni nyama+ ya mina.” Kutani a tshama na yena n’hweti hinkwayo.15 Endzhaku ka sweswo Labani a ku eka Yakobe: “Leswi u nga makwerhu,+ xana u fanele ku ndzi tirhela mahala?+ Ndzi byele, Hakelo ya wena ku ta va yini?”+16 Mhaka a yi yimise xileswi, Labani a a ri ni vana vambirhi va vanhwanyana. Vito ra lonkulu a ku ri Leya+ kasi vito ra lontsongo a ku ri Rahele.17 Kambe nghohe ya Leya a yi nga sasekanga, kasi Rahele+ a a ri ni xivumbeko xo saseka ni nghohe+ yo saseka.18 Yakobe a a rhandza Rahele. Kutani a ku: “Ndzi nga ku tirhela malembe ya nkombo leswaku ndzi kuma Rahele n’wana wa wena lontsongo.”+19 Hiloko Labani a ku: “Swa antswa ndzi ku nyika yena ku ri ni ku n’wi nyika wanuna+ un’wana. Hambeta u tshama na mina.”20 Kutani Yakobe a tirhela Rahele+ malembe ya nkombo, kambe ematihlweni ya yena ma fane ni masiku ma nga ri mangani hikwalaho ka leswi a a n’wi rhandzisa xiswona.+21 Kutani Yakobe a ku eka Labani: “Ndzi nyike nsati wa mina, ndzi tivana na yena,+ hikuva masiku ya mina ma herile.”22 Hiloko Labani a hlengeleta vanhu va ndhawu hinkwavo a endla nkhuvo.+23 Kambe nimadyambu a teka Leya n’wana wakwe a n’wi tisela yena leswaku a ta tivana na yena.24 Ku tlula kwalaho, Labani a teka Zilpa+ nandza wakwe wa xisati a n’wi nyika Leya n’wana wakwe leswaku a va nandza wa yena.25 Kutani nimixo ku kumeka leswaku a ku ri Leya! Hikwalaho a ku eka Labani: “I yini leswi u ndzi endleke swona? Xana a ndzi nga tirheli Rahele eka wena? Kutani, hikwalaho ka yini u ndzi kanganyisile?”+26 Hiloko Labani a ku: “A hi endlisi swona endhawini ya ka hina, a hi hlomisi wansati lontsongo emahlweni ka lonkulu.27 Tlangela+ hilaha ku heleleke vhiki ra wansati loyi. Endzhaku ka sweswo u ta nyikiwa ni loyi un’wana wansati hi ku ndzi tirhela malembe ya nkombo lama engetelekeke.”+28 Hikwalaho Yakobe a endla tano, a tlangela hilaha ku heleleke vhiki ra wansati loyi endzhaku ka sweswo a n’wi nyika Rahele n’wana wakwe a va nsati wa yena.29 Handle ka sweswo, Labani a teka Biliha+ nandza wakwe wa xisati a n’wi nyika Rahele n’wana wakwe leswaku a va nandza wa yena.30 Kutani a tlhela a tivana na Rahele naswona a kombisa rirhandzu lerikulu eka Rahele ku ri ni le ka Leya,+ kutani a ya emahlweni a tirhela Labani malembe ya nkombo lama engetelekeke.+31 Loko Yehovha a vona leswaku Leya wa vengiwa, a pfula mbeleko+ wakwe, kambe Rahele a tshama a ri mhika.+32 Leya a tika a veleka n’wana a n’wi thya vito ra Ruveni,+ hikuva u te: “Hileswaku Yehovha u vone vusiwana+ bya mina, sweswi nuna wa mina u ta ndzi rhandza.”33 A tlhela a tika a veleka n’wana, kutani a ku: “Hikuva Yehovha u ndzi yingisile,+ a ndzi vengiwa kutani u ndzi nyike loyi nakambe.” Hikwalaho a n’wi thya vito ra Simiyoni.+34 A tlhela a tika nakambe a veleka n’wana, kutani a ku: “Sweswi nuna wa mina u ta tihlanganisa na mina, hikuva ndzi n’wi tswalele vana vanharhu.” Hikokwalaho u thyiwe vito ra Levhi.+35 A tlhela a tika nakambe a veleka n’wana, kutani a ku: “Sweswi ndzi ta dzunisa Yehovha.” Hikokwalaho a n’wi thya vito ra Yuda.+ Endzhaku ka sweswo a yima ku veleka.


text:
Dyondzo 71: Xikwembu Xi Tshembisa Paradeyisi
Lexi i xifaniso xa paradeyisi leyi Xikwembu xi nga ha vaka xi yi kombise muprofeta wa xona Esaya. Esaya u hanye endzhakunyana ka Yonasi.
Rito paradeyisi ri vula “ntanga” kumbe “phaka.” Xana yi ku tsundzuxa swin’wana leswi se hi swi voneke ebukwini leyi? Yi fana ni ntanga wo saseka lowu Yehovha Xikwembu a a wu endlele Adamu na Evha, a hi swona ke? Xana misava hinkwayo yi ta kala yi va paradeyisi?
Yehovha u byele muprofeta wa yena Esaya leswaku a tsala hi ta paradeyisi leyintshwa leyi taka ya vanhu va Xikwembu. U te: ‘Mhisi ni xinyimpfana swi ta tshama swin’we hi ku rhula. Rhole ni xinghalana swi ta dya swin’we, swi byisiwa hi mufana lontsongo. Hambi ku ri nyoka leyi nga ni vuxungu a yi nge n’wi lumi n’wana loko a tlanga ekusuhi na yona.’
Vanhu vo tala va nga ha ku: ‘Leswi a swi nge pfuki swi endlekile. Minkarhi hinkwayo a ku ri ni makhombo emisaveni, naswona ma ta tshama ma ri kona.’ Kambe anakanya hi leswi: Xana Xikwembu a xi va nyike kaya ra njhani Adamu na Evha?
Xikwembu xi veke Adamu na Evha eparadeyisini. Va lahlekeriwe hi kaya ra vona ro saseka hikwalaho ka leswi va nga xi yingisangiki Xikwembu, va dyuharile kutani va fa. Xikwembu xi vule leswaku xi ta nyika vanhu lava va xi rhandzaka swilo leswi lahlekeleke Adamu na Evha.
Eparadeyisini leyintshwa leyi taka, ku hava lexi nga ta vavisa kumbe ku onha. Ku ta va ni ku rhula lokukulu. Vanhu hinkwavo va ta va ni rihanyo lerinene va tlhela va tsaka. Ku ta va hi ndlela leyi Xikwembu a xi swi lavise xiswona eku sunguleni. Kambe endzhaku hi ta dyondza ndlela leyi Xikwembu xi nga ta swi endlisa swona leswi.
Esaya 11:6-9; Nhlavutelo 21:3, 4.
Swivutiso
- Esaya a a ri mani, xana u hanye enkarhini wihi, naswona i yini leswi Yehovha a n’wi kombeke swona?
- Xana rito leri nge “paradeyisi” ri vula yini, naswona ri ku tsundzuxa yini?
- I yini leswi Yehovha a byeleke Esaya ku swi tsala malunghana ni Paradeyisi leyintshwa?
- Ha yini Adamu na Evha va lahlekeriwe hi kaya ra vona ro saseka?
- Xana Yehovha u va tshembisa yini lava va n’wi rhandzaka?
Swivutiso swo engetela
- Hlaya Esaya 11:6-9.
Xana Rito ra Xikwembu ri ku kombisa njhani ku rhula loku nga ta va kona exikarhi ka swiharhi ni vanhu emisaveni leyintshwa?
Xana marito ya Esaya ma hetiseka njhani hi tlhelo ra moya exikarhi ka vanhu va Yehovha namuntlha?
I mani loyi a faneriwaka hi ku dzunisiwa hikwalaho ko hundzula vumunhu bya vanhu sweswi swin’we ni le misaveni leyintshwa?
- Hlaya Nhlavutelo 21:3, 4.
Xana Matsalwa ma kombisa njhani leswaku ku tshama ka Xikwembu ni vanhu swi vula leswaku xi ta tshama na vona hi ndlela yo fanekisela, ku nga ri hi xiviri, emisaveni?
Xana i mihloti ni switlhavi swa njhani leswi nga ta herisiwa?


text:
Tindlela To Kuma Ntsako eNdyangwini
Xixima Munghana Wa Wena Wa Vukati
Will * u ri: “Loko Rachel a hlundzukile, u rila nkarhi wo leha. Loko hi tshama ehansi leswaku hi vulavula, wa khunguvanyeka kumbe a ala ku vulavula na mina. Swi vonaka onge mhaka ya hina yo vulavurisana a yi tirhi. Ndzi twa onge ndzi nga lahla thawula.”
Rachel u ri: “Loko Will a vuya ekaya, a ndzi ri karhi ndzi rila. Ndzi ringete ku n’wi hlamusela xivangelo xo va ndzi rila, kambe a nga ndzi nyikanga ndleve. U ndzi byele leswaku a hi swa nkoka, ndzi swi tshika naswona a swi fanelanga swi ndzi hlundzukisa. Sweswo swi ndzi endle ndzi hlundzuka swinene.”
XANA minkarhi yin’wana u titwa ku fana na Will kumbe Rachel? Havumbirhi bya vona va swi lava ku vulavurisana kambe hakanyingi va pfilunganyeka. Ha yini?
Vavanuna ni vavasati a va vulavuli ku fana naswona swilaveko swa vona a swi fani. Nkarhi na nkarhi wansati a nga ha navela ku phofula ndlela leyi a titwaka ha yona. Hi hala tlhelo, vavanuna vo tala va ringeta ku endla ku rhula hi ku tlhantlha swiphiqo hi ku hatlisa ni ku papalata swiphiqo swo tika. Kambe, xana u nga ku hlula njhani ku hambana loku kutani u vulavurisana ni nkataku? Hi ku va u n’wi xixima.
Munhu la xiximaka u teka van’wana va ri va nkoka naswona u lava ku twisisa ndlela leyi va titwaka ha yona. Ku sukela loko wa ha ri ntsongo, swi nga ha endleka leswaku u dyondze ku xixima vanhu lava nga ni vutihlamuleri lebyikulu kumbe lava nga ni ntokoto ku ku tlula. Hambiswiritano, xiphiqo lexi nga kona evukatini i ku xixima mavonelo ya un’wana ku fana ni munhu la nga ni vutihlamuleri lebyikulu kumbe ntokoto, ku nga munghana wa wena wa vukati. Linda la nga ni malembe ya nhungu a tekiwile u ri: “A ndzi swi tiva leswaku Phil u rhiya ndleve loko vanhu va vulavula na yena naswona wa swi twisisa leswi va n’wi byelaka swona. Kutani na mina a ndzi lava leswaku a ndzi kombisa musa.” Swi nga ha endleka leswaku u rhiya ndleve loko vanghana va wena hambi ku ri vanhu lava u nga va tiviki va vulavula na wena naswona u va kombisa xichavo. Kambe, xana wa n’wi anakanyela munghana wa wena wa vukati?
Ku nga xiximi ku endla leswaku endyangwini ku va ni swiphiqo ni nkwetlembetano lowukulu. Mufumi la tlhariheke u te: “Xa antswa xiphemu lexi omeke xa xinkwa laha ku nga ni ku rhula ematshan’weni ya yindlu leyi nga ni switlhavelo swo tala swa ku holova.” (Swivuriso 17:1) Bibele yi byela vavanuna leswaku va xixima vasati va vona. (1 Petro 3:7) “Wansati” na yena “u fanele ku va ni xichavo xo enta eka nuna wakwe.”—Vaefesa 5:33.
Xana mi nga vulavurisana njhani hi xichavo? Xiya switsundzuxo swin’wana swa le Bibeleni leswi pfunaka.
Loko Nkataku A Lava Ku Ku Byela Swo Karhi
Xiphiqo:
Vanhu vo tala va rhandza ngopfu ku vulavula ku tlula ku rhiya ndleve. Xana u un’wana wa vona? Bibele yi n’wi hlamusela tanihi xiphukuphuku munhu un’wana ni un’wana loyi a “angulaka malunghana ni mhaka yo karhi kambe a nga si yi twa.” (Swivuriso 18:13) Kutani rhiya ndleve emahlweni ko va u vulavula. Ha yini? Kara la nga ni malembe ya 26 a tekiwile u ri: “Ndza swi tsakela loko nuna wa mina a nga ringeti ku ndzi tlhantlhela swiphiqo hi nkarhi wolowo. A nga swi lavi hambi ku ri ku swi twisisa kumbe ku kumisisa leswaku ha yini swi ve kona. Ndzi lava ntsena leswaku a ndzi yingisa ni ku va a pfumelelana ni leswi ndzi titwisaka xiswona.”
Hi hala tlhelo, vavanuna ni vavasati van’wana va kanakana ku tiphofula naswona va titwa va nga ntshunxekanga loko vanghana va vona va vukati va va sindzisa leswaku va vulavula hileswi va titwisaka xiswona. Lorrie loyi a ha ku tekiwaka u xiye leswaku nuna wakwe u heta nkarhi wo leha emahlweni ko va a n’wi byela leswi a titwisaka xiswona. U ri: “Ndzi fanele ndzi lehisa mbilu kutani ndzi rindzela yena leswaku a phofula leswi a titwisaka xiswona.”
Ntlhantlho:
Loko wena ni nkataku mi lava ku vulavula hi nchumu lowu vangaka ku avana, vula mhaka leyi loko havumbirhi bya n’wina mi rhurile naswona mi ntshunxekile. Xana ku vuriwa yini loko nkataku a kanakana ku vulavula? Xiya leswaku “xitsundzuxo lexi nga embilwini ya munhu xi fana ni mati yo enta, kambe munhu wa ku twisisa hi loyi a nga ta xi humesa.” (Swivuriso 20:5) Loko u humesa bakiti exihlobyeni hi ku hatlisa, mati ma ta halaka. Hilaha ku fanaka, loko u vulavula ni nkataku u hlundzukile a nga ha tiyimelela naswona a mi nge swi koti ku vulavurisana kahle. Ematshan’weni ya sweswo, n’wi vutise swivutiso hi vutlhari ni hi xichavo naswona lehisa mbilu loko nkataku a nga hatliseli ku phofula leswi a titwisaka xiswona hilaha a wu lava hakona.
Loko nkataku a nga vulavuli, “hatlisa emhakeni yo twa, [u] nonoka emhakeni yo vulavula, [u] nonoka emhakeni ya vukarhi.” (Yakobo 1:19) Muyingiseri lonene a nga yingiseli ntsena leswi vuriwaka kambe u ringeta ku twisisa ndlela leyi munhu yoloye a titwaka ha yona. Loko nkataku a vulavula, ringeta ku twisisa leswi a titwisaka xiswona. Nkataku a nga vona leswaku wa n’wi xixima kumbe a wu n’wi xiximi—hi ndlela leyi u n’wi yingiselaka ha yona.
Yesu u hi dyondzise ndlela yo yingisa. Hi xikombiso, loko wanuna loyi a a vabya a ya eka yena, Yesu a nga n’wi tshungulanga hi nkarhi wolowo. U rhange hi ku yingisa xikombelo xa wanuna yoloye. Kutani a pfumelela leswi a swi tweke leswaku ku va swona leswi n’wi susumetelaka ku endla swo karhi. Eku heteleleni, u tshungule wanuna yoloye. (Marka 1:40-42) Loko nkataku a vulavula, landzela xikombiso lexi fanaka. Tsundzuka leswaku nkataku u lava ku tweriwa vusiwana ku nga ri ku tlhantlha xiphiqo hi ku hatlisa. Kutani rhiya ndleve. Ringeta ku titwa hi ndlela leyi a titwaka ha yona. Nkarhi na nkarhi khathala hi swilaveko swa nkataku. Hi ku endla tano, u ta va u kombisa leswaku wa n’wi xixima.
RINGETA LESWI: Loko enkarhini lowu taka nkataku a sungula ku vulavula na wena, papalata ku hatlisa u hlamula. Rindza kukondza a heta ku vulavula naswona u twisisa leswi a swi vuleke. Endzhakunyana, n’wi tshinelele kutani u n’wi vutisa u ku, “Xana u ehleketa leswaku hakunene a ndzi rhiye ndleve loko u ri karhi u vulavula?”
Loko U Ri Ni Swo Karhi Swo Swi Vula
Xiphiqo:
Linda loyi a boxiweke eku sunguleni u ri: “Switori swa mafenya swi endla swi tikomba onge swi tolovelekile ku vulavula ku biha hi nkataku, ku n’wi rhuketela ni ku n’wi sapatela.” Vanhu van’wana va kulele emindyangwini leyi nga riki na mavulavulelo ya xichavo. Hi ku famba ka nkarhi, loko va nghenela vukati swa va tikela ku papalata mavulavulelo wolawo emindyangwini ya vona. Ivy loyi a tshamaka eCanada u ri: “Ndzi kulele endhawini leyi ku sapatela, ku vulavulela ehenhla ni ku nyikana mavito lama nga riki ya xiviri swi tolovelekeke.”
Ntlhantlho:
Loko u vulavula ni van’wana hi nkataku, vula “rito rin’wana ni rin’wana lerinene leri akaka hi ku landza xilaveko xa kona, leswaku ri nghenisa leswi tsakisaka eka lava swi twaka.” (Vaefesa 4:29) Vulavula ha yena hi ndlela leyi nga ta endla leswaku van’wana va n’wi xixima.
Hambiloko u ri ni nkataku, papalata ku n’wi sapatela kumbe ku n’wi nyika vito leri nga riki rinene. EIsrayele wa khale, Mikala u hlundzukele nuna wakwe, ku nga Hosi Davhida. U n’wi sapaterile kutani a vula leswaku u tikhome ku fana ni “un’wana wa vavanuna lava kalaka dzano.” Marito yakwe ma khunguvanyise Davhida naswona a ma xi tsakisanga Xikwembu. (2 Samuwele 6:20-23) Hi dyondza yini emhakeni leyi? Loko u vulavula ni nkataku, ma hlawule hi vukheta marito ya wena. (Vakolosa 4:6; nhlamuselo ya le hansi ya NW) Phil, loyi a nga ni malembe ya nhungu a tekile wa pfumela leswaku yena ni nsati wakwe ka ha ri ni timhaka leti va nga pfumelelaniki eka tona. U xiye leswaku minkarhi yin’wana leswi a swi vulaka swi nyanyisa xiyimo. U te: “Ku kaneta leswi vuriwaka hi nkataku entiyisweni swi nga ha onha vuxaka bya n’wina, hambiloko leswi u swi vulaka ku ri ntiyiso. Ndzi kume leswaku sweswo swi endla leswaku vuxaka bya hina byi ya emahlweni.”
Noni leyi dyuhaleke ya le minkarhini ya khale yi khutaze vingi va yona leswaku va “kuma ndhawu yo wisela eka yona endlwini ya nuna [wa yona].” (Rhuti 1:9) Loko nuna ni nsati va xiximana, va endla leswaku kaya ra vona ri va “ndhawu yo wisela eka yona.”
RINGETANI LESWI: Wena ni nkataku, tivekeleni nkarhi wo bula hi swiringanyeto leswi nga ehansi ka xihlokwana lexi. Vutisa nkataku u ku: “Loko ndzi vulavula ha wena exikarhi ka vanhu, xana u titwa ndzi ku xiximile kumbe ndzi ku tsongahatile? Xana hi kwihi laha ndzi nga antswisaka kona?” Rhiya ndleve loko nkataku a ku byela ndlela leyi a titwaka ha yona. Ringetani ku tirhisa swiringanyeto leswi mi swi tweke.
Amukela Ndlela Leyi Nkataku A Nga Xiswona
Xiphiqo:
Leswi Bibele yi vulaka leswaku mpatswa wu fanele wu va “nyama yin’we,” mimpatswa leya ha ku nghenelaka vukati yi gimeta hileswaku mimpatswa yi fanele yi va ni mavonelo man’we ni vumunhu lebyi fanaka. (Matewu 19:5) Hambiswiritano, yi hatla yi swi xiya leswaku mavonelo yo tano a hi ntiyiso. Loko se va tekanile, va tala ku holova hileswi va nga faniki. Linda u ri: “Nchumu lowukulu lowu endlaka leswaku hi nga fani hileswi Phil a nga karhatekiki ngopfu ku tlula mina. Minkarhi yin’wana a nga karhateki loko mina ndzi karhatekile kutani sweswo swi endla leswaku ndzi hlundzuka hikuva swi vonaka onge a swi n’wi tovi helo leswi ndzi dyaka.”
Ntlhantlho:
Havumbirhi bya n’wina, amukelani leswi mi nga xiswona mi tlhela mi xixima mavonelo ya un’wana ni un’wana wa n’wina lama nga faniki. Hi xikombiso: Mahlo ni tindleve ta wena a swi tirhi ku fana; kambe swa tirhisana leswaku u kota ku tsemakanya gondzo u hlayisekile. Adrienne, loyi a nga ni malembe ya kwalomu ka 30 a tekile u ri: “Loko mavonelo ya hina ma nga lwisani na Rito ra Xikwembu, mina ni nuna wa mina ha pfumelelana leswaku hi va ni mavonelo lama nga faniki. Hambileswi hi tekaneke naswona hi faneleke hi tirhisana, a hi fani.”
Loko nkataku a ri ni vonelo leri hambaneke kumbe a endla swilo hi ndlela leyi hambaneke ni ya wena, u nga dziki ntsena eka swilaveko swa wena. Khathala hi ndlela leyi nkataku a titwaka ha yona. (Vafilipiya 2:4) Kyle la nga nuna wa Adrienne u ri: “A hi minkarhi hinkwayo ndzi twisisaka kumbe ku pfumelelana ni mavonelo ya nsati wa mina. Kambe ndzi tibyela leswaku ndzi n’wi rhandza ku tlula leswi ndzi ri rhandzisaka swona vonelo ra mina. Loko a tsakile, na mina ndza tsaka.”
RINGETA LESWI: Ti tsale ehansi tindlela leti mavonelo ya nkataku ni ndlela leyi a endlaka swilo ha yona ti hambaneke ha yona ni ta wena.—Vafilipiya 2:3.
Ku xixima hi yin’wana ya tindlela to tisa ntsako ni ku endla leswaku vukati byi va lebyi khomelelaka. Linda u ri: “Ku xixima swi tisa ku eneriseka ni nsirhelelo evukatini. Ku xixima i swa nkoka leswaku hi ku hlakulela.”
^ ndzim. 3 Mavito ma cinciwile.
TIVUTISE . . .
Xana mavonelo ya nkatanga lama hambaneke ni ya mina ma nga wu antswisa njhani ndyangu wa hina?
Ha yini swi ri swa nkoka ku pfumelelana ni mavonelo ya nkataku loko ma nga lwisani ni milawu ya Bibele?
DYONDZA SWO TALA
Titshege Hi Xikwembu Leswaku U Va Ni Vukati Lebyi Tsakisaka
Ku tirhisa swivutiso swimbirhi swo olova swi nga ku pfuna leswaku u antswisa vukati bya wena.
Vavanuna—Endlani Makaya Ya N’wina Ma Va Ndhawu Leyi Phyuphyisaka
Ndyangu wu nga ha va wu yime kahle hi tlhelo ra timali kambe wu nga ri na ntsako.
U Nga Endla Njhani Leswaku U Va Ni Ntsako eVukatini?
Ndzayo ya Bibele malunghana ni ndlela leyi u nga vaka ni ntsako endyangwini hikuva byi huma eka Musunguri wa vukati, Yehovha Xikwembu.


text:
1Paulo, ni Silivhano, ni Timoti, ka Dibanza da Vatesalonika, ava va lumbako Txizimu Tate, ni Mkoma Jesu Kristu. Kateko ni kudikha si na ve ni nanu! 2Ha ninga kubonga yotshe mbimo ka Txizimu ngu kota yanu motshenu, na hi txi mi alakanya, mikombeloni kwathu. 3Ha khumbula mithumo yanu ya likholo, kukhutala kwanu ka lirando, ni kutimisela kwanu ka txithembo txi mi ku natxo ka Mkoma wathu Jesu Kristu, masoni ka Txizimu, Tate wathu. 4Ha ti ziva, vanathu, ti to anu mi dhundwako ngu Txizimu, mi sawutwe ngu txona. 5Nguko, Evhangeli yathu kha ya hoka kwanu ngu mapswi dwe, aniko yi fakazetwe ngu mtamo wa Moya wo Sawuleka, ni mahanyelo o kholwisa. Ma ti ziva ti hi nga hanyisa tona ni nanu ngu kota ya lirando kwanu. 6Se nananu mi ti mahile vaeteteli vathu ni va Mkoma, nguku mi nga amukela dipswi hagari ka kuxaniseka ka hombe, na mi txi tsaka ngu litsako la Moya wo Sawuleka; 7ahawa ka kuza mi va mi di txikombiso ka otshe makholwa a ditiko da Makhedhoniya ni da Akaya. 8Kha ditshuri, Dipswi da Txizimu, di di nga engiswa di txi khukhela kwanu, kha da engiswa tsena, ngu Vamakedhoniya ni va Akaya, aniko likholo lanu ka Txizimu li tshanganisile otshe makhalo; se ngu kota yeto, kha ku swi ku txi laveka ti to hi ngadi hi txi wombawomba ngu mhakeyo. 9Nguko, ngu vona vapune va xawutelako ati mi nga hi amukelisa tona, ni ti mi nga hindukisa tona, mi txi leka sithombe, mi txi namarela ka Txizimu, kufela ku mi txi thumela Txizimu txi txi hanyako, na i di txa ditshuri; 10mi txi verela Mwanana wa txona, wa kuta ngu nzumani, a nga wuka ngu ka vo fa, Jesu wu a nga hi hulukisa ha kuhenyelwani ka timbimo ti ti tako.
Copyright
Learn More


text:
Tshama eNkoveni Wa Yehovha Wa Nsirhelelo
“Yehovha u ta . . . lwa ni matiko wolawo ku fana ni le sikwini ra ku lwa ka yena, esikwini ra nyimpi.” —ZAK. 14:3.
1, 2. Hi yihi nyimpi ya xiviri leyi nga ta va kona ku nga ri khale, naswona i yini leswi malandza ya Xikwembu ma nga ta boheka ku nga swi endli enyimpini leyi?
HI October 30, 1938, vanhu va timiliyoni le United States a va yingisele nongonoko lowu dumeke wa xiya-ni-moya lowu a wu haxa tidrama. Drama leyi a yi ta tlangiwa madyambu wolawo a yi sekeriwe ebukwini ya xirungulwana xa ntsheketo wa sayense leyi vuriwaka The War of the Worlds. Vatlangi lava a va tlanga xiphemu xa vaviki va mahungu va tivise hi ta ku fika ka swivumbiwa leswi humaka eka pulanete ya Mars leswi a swi ta lovisa pulanete ya Misava. Hambileswi a va tivisile leswaku nongonoko wa le ka xiya-ni-moya a ko va ntlango, vayingiseri vo tala a va anakanya leswaku nhlaselo wolowo i wa xiviri, naswona va khome hi rhumbyana. Van’wana va lave nsirhelelo eka swivumbiwa leswi ngo anakanyiwa kunene.
2 Namuntlha ku ta va ni nyimpi ya xiviri ku nga ri khale. Hambiswiritano, vanhu vo tala a va yi lunghekelanga. Nyimpi leyi ku profetiwe ha yona eRitweni ra Xikwembu leri huhuteriweke, ku nga Bibele, ku nga ri eka xirungulwana xa ntsheketo wa sayense. I Armagedoni—nyimpi ya Xikwembu yo herisa mafambiselo lawa yo homboloka ya swilo. (Nhlav. 16:14-16) Enyimpini leyi, malandza ya Xikwembu emisaveni a ma nge boheki ku tisirhelela eka swivumbiwa leswi humaka eka pulanete yin’wana. Nilokoswiritano, ma ta hlamarisiwa hi swiendlakalo leswi tsemaka nhlana ni ndlela yo chavisa leyi matimba ya Xikwembu ma nga ta kombisiwa ha yona.
3. I vuprofeta byihi lebyi hi nga ta byi tlhuvutsa, naswona ha yini byi ri bya nkoka eka hina?
3 Vuprofeta bya le Bibeleni lebyi tsariweke eka Zakariya ndzima 14 byi hi byela swo tala malunghana ni nyimpi ya Armagedoni. Hambileswi vuprofeta lebyi byi tsariweke malembe ya kwalomu ka 2 500 lama hundzeke, i bya nkoka swinene eka hina namuntlha. (Rhom. 15:4) Swo tala swa leswi swi boxiweke kwalaho swi fambisana ni swiyimo leswi khumbaka vanhu va Xikwembu ku sukela loko Mfumo wa Mesiya wu simekiwile etilweni hi 1914 ni swiendlakalo leswi tsakisaka leswi nga ta endleka ku nga ri khale. Vuprofeta lebyi byi hi byela hi “nkova lowukulu ngopfu” ni ku khuluka ka “mati lama hanyaka.” (Zak. 14:4, 8) Nkova lowu wu hetisisa xiphemu xa nkoka eku sirheleleni ka vagandzeri va Yehovha. Naswona loko hi twisisa leswi mati lama hanyaka ma nga vulaka swona eka hina, a hi nge voni xilaveko xo ma nwa ntsena kambe hi ta tlhela hi lava ku ma nwa. Hikwalaho, hi ta vuyeriwa loko hi nyikela nyingiso eka vuprofeta lebyi.—2 Pet. 1:19, 20.
“SIKU RA YEHOVHA” RI SUNGULA
4. (a) “Siku ra Yehovha” ri sungule rini? (b) Makume ya malembe emahlweni ka 1914, vagandzeri va Yehovha a va twarisa yini naswona vafumi va misava va angule njhani?
4 Ndzima ya vu-14 ya Zakariya yi sungula hi ku vulavula hi “siku ra Yehovha.” (Hlaya Zakariya 14:1, 2.) I yini siku leri? I ‘siku ra Hosi,’ leri sunguleke loko “mfumo wa misava” wu va “mfumo wa Hosi ya hina ni wa Kreste wa yona.” (Nhlav. 1:10; 11:15) Siku rero ri sungule hi 1914 loko ku velekiwa Mfumo wa Mesiya etilweni. Makume ya malembe emahlweni ka 1914, vagandzeri va Yehovha va chumayele leswaku makumu ya “nkarhi lowu vekiweke wa matiko” ma ta fika hi lembe rero ni leswaku emisaveni a ku ta va ni swiphiqo swo tala ku tlula rini na rini. (Luka 21:24) Matiko ma angule njhani? Ematshan’weni yo yingisa xitsundzuxo xexo lexi faneleke, varhangeri va tipolitiki ni va vukhongeri va hlekule va tlhela va xanisa vavuri volavo lava totiweke va evhangeli lava hisekaka. Hi ku endla tano, varhangeri lava va misava va vungunye Xikwembu xa Matimba Hinkwawo, hikuva vayimeri lava totiweke va Mfumo va yimela “Yerusalema wa le tilweni”—Mfumo wa Mesiya—lowu va nga xiphemu xa wona.—Hev. 12:22, 28.
5, 6. (a) Hi rihi goza leri ku profetiweke ha rona leri matiko ma ri tekeke ku lwisana ni “muti” ni ‘vaaka-tiko’ va wona? (b) A ku ri vamani “vanhu lava va seleke”?
5 Zakariya u profete hi leswi matiko ma nga ta swi endla, a ku: “Entiyisweni muti [Yerusalema] wu ta tekiwa.” “Muti” wu fanekisela Mfumo wa Xikwembu lowu rhangeriwaka hi Mesiya. Emisaveni wu yimeriwa hi ‘vaaka-tiko’ va wona, ku nga masalela ya Vakreste lava totiweke. (Filp. 3:20) Hi nkarhi wa Nyimpi yo Sungula ya Misava, vamakwerhu va xinuna lava a va ri ni vutihlamuleri lebyikulu eka xiphemu xa laha misaveni xa nhlengeletano ya Yehovha va ‘tekiwile’ kumbe va khotsiwa kutani va ya pfaleriwa ekhotsweni le Atlanta, eGeorgia, le U.S.A. ‘Tindlu ti phangiwile’ hileswi vamakwerhu lava swin’we ni van’wana lava tshembekeke lava a va nga ri na nandzu va khomiweke hi ndlela yo kala vululami ni ya tihanyi. Vahlaseri va sivele nkucetelo lowu masalela a ma ri na wona hi ku yirisa minkandziyiso ya vona ni ku sivela mintirho ya vona tanihi vahuweleri va Mfumo.
6 Hambileswi vanhu va Xikwembu a va nga talanga, a va hemberiwa, va kanetiwa va tlhela va xanisiwa hi vahlaseri, vugandzeri bya ntiyiso a byi nga ta herisiwa. A ku ri ni “vanhu lava va seleke,” hileswaku, masalela ya vatotiwa lawa hi ku tshembeka ma aleke ku “[herisiwa] emutini.”
7. Ku tshembeka ka Timbhoni ta Yehovha leti totiweke ku va vekele xikombiso xihi vagandzeri hinkwavo va ntiyiso namuntlha?
7 Xana vuprofeta lebyi byi hetiseke hi ku helela loko ku hela Nyimpi yo Sungula ya Misava? Doo! Matiko a ma ha ta ya emahlweni ma hlasela masalela lama totiweke ni vanakulobye va wona lava tshembekaka lava nga ni ntshembo wo hanya laha misaveni. (Nhlav. 12:17) Nyimpi ya Vumbirhi ya Misava i vumbhoni bya sweswo. Ku tshembeka ka Timbhoni ta Xikwembu leti totiweke ku khutaza malandza ya xona namuntlha leswaku ma tiyisela ndzingo wihi ni wihi lowu ma welaka, ku katsa ni ku kanetiwa hi maxaka lama nga riki vapfumeri, vatirhi-kulobye, kumbe vadyondzi-kulobye lava va hlekulaka hikwalaho ka ripfumelo ra vona. (1 Pet. 1:6, 7) Ku nga khathariseki leswaku va tshama kwihi, vagandzeri va ntiyiso va tiyimisele ku tlula rini na rini ku ‘yima va tiyile hi moya wun’we’ va nga ‘tshukisiwi hi vakaneti va vona.’ (Filp. 1:27, 28) Kambe, vanhu va Yehovha va ta wu kuma kwihi nsirhelelo emisaveni leyi va vengaka?—Yoh. 15:17-19.
YEHOVHA A ENDLA “NKOVA LOWUKULU NGOPFU”
8. (a) Tintshava ti nga yimela yini eBibeleni? (b) “Ntshava ya mitlhwari” yi yimela yini?
8 Leswi Yerusalema—“muti”—wu fanekiselaka Yerusalema wa le tilweni, “ntshava ya mitlhwari, leyi yi nga emahlweni ka Yerusalema,” na yona yi fanele yi tekiwa yi ri yo fanekisela. Ntshava yoleyo yi yimela yini? Xana yi ta “avanyisiwa hi le xikarhi” hi ndlela yihi kutani yi va tintshava timbirhi? Ha yini Yehovha a vulavula ha tona tanihi “tintshava ta mina”? (Hlaya Zakariya 14:3-5.) EBibeleni, tintshava ti nga ha yimela mimfumo, kumbe tihulumendhe. Nakambe, mikateko ni ku sirheleriwa swi fambisana ni ntshava ya Xikwembu. (Ps. 72:3; Esa. 25:6, 7) Hikwalaho, ntshava ya mitlhwari leyi Xikwembu xi yimeke eka yona evuxeni bya Yerusalema wa laha misaveni yi yimela vuhosi bya Yehovha bya vuako hinkwabyo, vulawuri bya xona lebyi tlakukeke.
9. “Ntshava ya Mitlhwari” yi avana hi ndlela yihi?
9 Ku avanyisiwa ka ntshava ya mitlhwari ku kombisa yini? Ntshava leyi nga le vuxeni bya Yerusalema ya avanyisiwa hileswi Yehovha a simekaka vulawuri byin’wana, bya le hansinyana. Vulawuri lebyi i Mfumo wa Mesiya lowu Hosi ya wona ku nga Yesu Kreste. Hi yona mhaka Yehovha a vulavulaka hi tintshava timbirhi leti vaka kona loko “Ntshava ya Mitlhwari” yi avana tanihi “tintshava ta mina.” (Zak. 14:4, nhlamuselo ya le hansi ya NW) Hatimbirhi ka tona i ta yena.
10. “Nkova lowukulu ngopfu” exikarhi ka tintshava timbirhi wu fanekisela yini?
10 Loko ntshava yo fanekisela yi avana, hafu yi ya en’walungwini naswona hafu leyin’wana yi ya edzongeni, milenge ya Yehovha yi ta va etintshaveni hatimbirhi. Ku va ni “nkova lowukulu ngopfu” ehansi ka milenge ya Yehovha. Nkova lowu wo fanekisela wu yimela nsirhelelo wa Xikwembu, lowu malandza ya Yehovha ma tumbelaka eka wona ehansi ka vuhosi bya yena bya vuako hinkwabyo ni le ka Mfumo wa Mesiya N’wana wa yena. Yehovha u ta tiyiseka leswaku vugandzeri byo tenga a byi herisiwi. Ku avana loku ka ntshava ya mitlhwari ku endleke rini? Ku endleke loko Mfumo wa Mesiya wu simekiwa eku heleni ka Minkarhi ya Vamatiko hi 1914. Vagandzeri va ntiyiso va sungule rini ku balekela enkoveni wolowo wo fanekisela?
VANHU VA XIKWEMBU VA SUNGULA KU BALEKELA ENKOVENI!
11, 12. (a) Ku balekela enkoveni wo fanekisela ku sungule rini? (b) I yini lexi kombisaka leswaku voko ra matimba ra Yehovha ri ni vanhu va yena?
11 Yesu u lemukise valandzeri va yena a ku: “Mi ta vengiwa hi matiko hinkwawo hikwalaho ka vito ra mina.” (Mat. 24:9) Emasikwini yo hetelela ya mafambiselo lawa ya swilo, ku sukela hi 1914, rivengo rero ri nyanyile. Ku nga khathariseki minhlaselo ya tihanyi ya valala leyi a yi kongomisiwe eka masalela ya vatotiwa hi nkarhi wa Nyimpi yo Sungula ya Misava, lava va ntlawa wolowo wo tshembeka a va dlayiwanga. Hi 1919 va ntshunxiwile eka Babilona Lonkulu—mfumo wa misava wa vukhongeri bya mavunwa. (Nhlav. 11:11, 12) * Ku balekela enkoveni wa ntshava ya Yehovha ku sungule hi nkarhi wolowo.
12 Ku sukela hi 1919 nkova wa nsirhelelo wa Xikwembu wu ye emahlweni wu sirhelela vagandzeri va ntiyiso emisaveni hinkwayo. Eka makume ya malembe lama landzeleke, ematikweni yo tala ya misava, ntirho wo chumayela ni minkandziyiso ya Bibele ya Timbhoni ta Yehovha swi yirisiwile. Ematikweni man’wana swa ha yirisiwile. Hambileswi matiko ma ringeteke, a ma nge byi herisi vugandzeri bya ntiyiso! Voko ra matimba ra Yehovha ri ta va ni vanhu va yena.—Det. 11:2.
13. Hi nga tshama njhani enkoveni wa nsirhelelo wa Yehovha, naswona ha yini swi ri swa nkoka swinene ku tlula rini na rini ku endla tano?
13 Loko hi tshembeka eka Yehovha hi tlhela hi yima hi tiyile entiyisweni, yena ni N’wana wa yena, Yesu Kreste, va ta hi pfuna, naswona Yehovha a nge pfumeleli munhu wihi ni wihi kumbe nchumu wihi ni wihi wu hi ‘wutla evokweni ra Yena.’ (Yoh. 10:28, 29) Yehovha u lunghekele ku hi pfuna hi ndlela yihi ni yihi leswaku hi ta n’wi yingisa tanihi Hosi ya Vuako Hinkwabyo ni ku tshama hi tshembekile eka Mfumo wa Mesiya. I swa nkoka swinene leswaku hi tshama enkoveni wa nsirhelelo, hikuva nkova wolowo wu ta va wa nkoka swinene eka vagandzeri va ntiyiso hi nkarhi wa nhlomulo lowukulu lowu tshinelaka hi ku hatlisa.
‘SIKU RA KU LWA’ RI FIKA
14, 15. ‘Esikwini ra ku lwa ka Xikwembu’ ni valala va xona, ku ta humelela yini hi lava nga ehandle ka nkova?
14 Leswi makumu ya mafambiselo lawa ya swilo ma tshinelaka, Sathana u ta nyanyisa minhlaselo ya yena eka malandza ya Yehovha. Kutani ku ta fika ‘siku ra ku lwa ka Xikwembu’ ni valala va xona. Yehovha u ta tiyiseka leswaku nhlaselo wolowo wa Sathana wu ta va wo hetelela. Hi siku rolero, Hosi Leyi Lawulaka ya vuako hinkwabyo yi ta tikombisa yi ri Nhenha leyi dzunekaka ku tlula hilaha yi tikombiseke hakona “esikwini ra nyimpi” rihi na rihi leri hundzeke.—Zak. 14:3.
15 Hi siku ra ku lwa ka Xikwembu, ku ta humelela yini hi lava nga ehandle ka “nkova lowukulu” wa nsirhelelo? “Ku vonakala ka risima a ku nge vi kona,” hileswaku a va nge amukeleki eka Xikwembu. Esikwini rolero leri taka ra ku lwa, “hanci, meyila, kamela ni mbhongolo ya xinuna, ni xifuwo xa muxaka wun’wana ni wun’wana”—swikombiso swa swilo leswi tirhisiwaka enyimpini ya matiko—swi ta khumbeka. Switirhisiwa swoleswo swi ta “tiya,” a swi nge he pfuni nchumu onge hiloko swi tiye bya ayisi. Yehovha u ta tlhela a tirhisa “ntungu.” Ku nga khathariseki leswaku ntungu lowu wu ta va wa xiviri kumbe e-e, wu ta herisa minxungeto hinkwayo. Hi siku rolero, “mahlo ya munhu . . . ni ririmi ra munhu [swi] ta bola” hileswi vahlaseri va nga ta hlasela va nga voni naswona mavulavulelo ya vona ya tihanyi ma ta miyetiwa. (Zak. 14:6, 7, 12, 15) Ndzoviso lowu wu ta va emisaveni hinkwayo. Mavuthu lama nga ta va ma seketela Sathana enyimpini ma ta va ma tele. (Nhlav. 19:19-21) “Kunene lava dlayiweke hi Yehovha esikwini rero va ta suka emakun’wini ya misava ku ya fika emakun’wini man’wana.”—Yer. 25:32, 33.
16. Leswi siku ra ku lwa ra Xikwembu ri tshinelaka, i swivutiso swihi leswi hi faneleke hi anakanyisisa ha swona, naswona i yini leswi hi nga fanelangiki hi swi endla?
16 Minkarhi hinkwayo nyimpi yi cinisa vanhu gija, hambi ku ri lava hluleke. Va nga ha kayivela swakudya. Va nga lahlekeriwa hi swa vona. Va nga sungula ku hanya hi rikoko ra xilondza. Va nga ha heleriwa hi timfanelo leti va nga na tona sweswi. Loko ho weriwa hi maxangu yo tano, xana hi ta endla yini? Xana hi ta chava? Xana hi ta landzula ripfumelo ra hina loko hi ri ehansi ka ntshikilelo? Xana hi ta heleriwa hi ntshembo ivi hi va ni gome? Swi ta va swa nkoka swinene hi nkarhi wa nhlomulo lowukulu ku tshemba matimba ya Yehovha yo ponisa ni ku tshama hi ri enkoveni wa nsirhelelo wa Yehovha!—Hlaya Habakuku 3:17, 18.
“MATI LAMA HANYAKA MA TA [KHULUKA]”
17, 18. (a) I yini “mati lama hanyaka”? (b) ‘Lwandle ra le vuxeni’ ni ‘lwandle ra le vupela-dyambu’ ma fanekisela yini? (c) Loko u ri karhi u langutele vumundzuku, u tiyimisele ku endla yini?
17 Endzhaku ka Armagedoni, “mati lama hanyaka” ma ta hambeta ma khuluka ma suka exiluvelweni xa Mfumo wa Mesiya. “Mati [lawa] lama hanyaka” i malunghiselelo ya Yehovha ya vutomi. ‘Lwandle ra le vuxeni’ i Lwandle leri Feke, naswona ‘lwandle ra le vupela-dyambu’ i Lwandle ra Mediteraniya. Malwandle lawa hamambirhi ma kombetela eka vanhu. Lwandle leri Feke ri va fanekisela kahle lava nga le sirheni leri tolovelekeke ra vanhu hinkwavo. Leswi eLwandle ra Mediteraniya ku nga ni vutomi, ri wu fanekisela kahle “ntshungu lowukulu” wa vanhu lava poneke Armagedoni. (Hlaya Zakariya 14:8, 9; Nhlav. 7:9-15) Hikwalaho, mintlawa hayimbirhi yi ta vuyeriwa hi ku ntshunxiwa eka rifu leri vangiweke hi Adamu loko yi tshama yi ri karhi yi timula torha ra yona hi mati lama hanyaka yo fanekisela, kumbe “nambu wa mati ya vutomi.”—Nhlav. 22:1, 2.
18 Hi ta pona makumu ya mafambiselo lawa ya swilo kutani hi nghena emisaveni leyintshwa yo lulama ya Xikwembu hi ri ehansi ka nsirhelelo wa xona. Hambileswi hi vengiwaka hi matiko hinkwawo, a hi tiyimiseleni ku tshama hi tshembekile eka Mfumo wa Xikwembu, hi hambeta hi tiyimisela ku tshama enkoveni wa nsirhelelo wa Yehovha.
^ ndzim. 11 Hlaya buku leyi nge Nhlavutelo—Ku Chaputa Ka Yona Loku Hlamarisaka Ku Tshinele! matluka 169-170.


text:
Tata wa hina la nge matilweni,
Source: "Bibele - Tsonga" - The Bible in Tsonga
vito ra wena a ri hlawuleke;
a ku te ku fuma ka wena;
ku rhandza ka wena a ku endliwe misaveni,
tanihi loko ku endliwa tilweni.
U hi nyika namuntlha vuswa bya hina bya siku rin'wana ni rin'wana;
u hi rivalela swidyoho swa hina,
tanihi loko na hina hi rivalela lava hi dyohelaka;
u nga hi yisi emiringweni,
kambe u hi ponisa eka Lowo biha,
[hikuva ku fuma, ne matimba,
ni ku twala, i swa wena hi masiku ni masiku.
Amen.']
published by Vandla ra Bible ra Afrika Dzonga, 1989.
Contributed by Pat Goltz - E-mail pgoltz@nexiliscom.com
© Copyright Christus Rex, Inc.
Tata wa hina la nge matilweni,
Source: "Bibele - Tsonga" - The Bible in Tsonga


text:
MATIKO NI VANHU
Ku Endzela Tiko Ra Italy
ITALY i tiko leri nga ni swilo swo hambana-hambana—timbuwa to leha ni tintshava leti nga ni maribye; edzongeni hi ximumu ka hisa swinene naswona hi xixika ku titimela ngopfu en’walungwini. Nakambe i tiko ra tivholkheno, kambe i tivholkheno ti nga ri tingani—to tanihi Stromboli na Mount Etna—leti bulukaka.
Tiko ra Italy hi rin’wana ra matiko lama nga ni vanhu vo tala swinene eYuropa. Eka rona ku tsemakanye vanhu vo tala, ku katsa ni Maarabu, Mabyzantine, Magriki, Vanorman ni Vafenikiya.
Tiko leri ri fuwile hi timhaka ta matimu ni hi swilo swa nkoka swa ntivo-vuxongi. Marhumbi ya khale ya Magriki ni ya Varhoma kumbe tiphuphu leti kovotliweke ni miako leyi pfuxetiweke swa hi va-1300 ku fikela hi va-1500 swa ha ri kona emadorobeni ni le mitini yo tala ya le Italy. Vampfampfarhuti vo tanihi Bernini, Michelangelo na Raphael va dzunisiwa hikwalaho ka swifaniso leswi pendiweke ni leswi endliweke hi mavulu ni swihlovo.
Swakudya i swa nkoka swinene evuton’wini bya siku ni siku, naswona mikhuva yo tala yi titshege hi swakudya swa kwalaho. Hakanyingi, ku rhanga ku dyiwa makaroni, ku landzela nyama kumbe nhlampfi leyi nga ni matsavu. Mafurha ya mutlhwari ma tirhisiwa swinene, tanihi leswi ma endliwaka hi xitalo kwalaho. Pizza ni risotto i swakudya leswi tivekaka ngopfu swa vanhu va le Italy.
Vanhu va le Italy va tiveka hi musa, malwandla ni xinghana. Va rhandza ku katsa vanhu van’wana eka mabulo ya vona, kutani swi tolovelekile ku vona vanhu va ri karhi va bula emitsendzeleni kumbe va dya bulo loko va ri karhi va tifambela endleleni.
Vanhu vo tala va le Italy va vula leswaku i Marhoma Khatoliki, kambe i vatsongo lava yaka ekerekeni nkarhi na nkarhi. Ku vuriwa leswaku eka makume ya malembe ya sweswinyana kereke a ya ha tekeriwi enhlokweni, tanihi leswi vanhu va nga endliki leswi kereke yi swi vulaka naswona va honisa milawu leyi vekiweke khale malunghana ni ku susa khwiri ni ku dlaya vukati.
Timbhoni ta Yehovha ta andza eItaly. Ti tiviwa hi ku dyondzisa Bibele tanihi xiphemu xa tona xo chumayela ku katsa ni ku hanya hi nkongomiso wa yona. Etikweni hinkwaro ku ni mavandlha ya Timbhoni ta Yehovha lama tlulaka 3 000 naswona eka yo tala ya mavandlha lawa ku hlanganyela vanhu lava vulavulaka tindzimi tin’wana handle ka Xintariyana. Xilaveko xo dyondzisa vanhu Bibele hi ririmi rimbe xi vonaka hileswi eka malembe ya khume lama ha ku hundzaka, nhlayo ya vahlapfa eItaly yi andzeke kanharhu.
XANA A WU SWI TIVA?
Hambileswi Doroba ra Vatican ri nga le Rome, ri ve tiko leri tiyimeleke ku sukela hi 1929 naswona vaaki va le Italy va ri teka ri ri tiko rimbe.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Sofaniya 3:1-20
3 Khombo eka loyi a xandzukaka, loyi a tinyamisaka, muti lowu wu tshikilelaka!+2 A wu ri yingisanga rito;+ a wu yi amukelanga ndzayo.+ A wu n’wi tshembanga Yehovha.+ A wu tshinelanga eka Xikwembu xa wona.+3 Tihosana ta wona exikarhi ka wona a ti ri tinghala leti vombaka.+ Vaavanyisi va wona a va ri timhisi ta nimadyambu leti ti nga phorhangiki marhambu ku fikela nimixo.+4 Vaprofeta va wona a va tikurisa, a va ri vanhu va vuxengi.+ Vaprista va wona va nyamise leswi a swi ri swo kwetsima; va endle madzolonga enawini.+5 Yehovha a a lulamile exikarhi ka wona;+ a a nga swi endli leswi swi nga lulamangiki.+ Mixo wun’wana ni wun’wana a a hambeta a humesa xiboho xakwe xa vuavanyisi.+ A xi pfumalekanga ninhlikanhi.+ Kambe loyi a nga lulamangiki a a nga ri na tingana.+6 “Ndzi dlaye matiko; swihondzo swa wona swa le yinhleni swi hundzuke rhumbi. Ndzi onhe switarata swa wona, lerova a ku vanga na munhu loyi a tsemakanyaka eka swona. Miti ya wona yi endliwe marhumbi, lerova a ku nga ri na munhu, a ku nga ri na muaki.+7 Ndzi te, ‘Hakunene u ta ndzi chava; u ta amukela ndzayo’;+ leswaku vutshamo bya wona byi nga tshuki byi lovisiwa+—hinkwaswo sweswo ndzi fanele ndzi wu tengisa ha swona.+ Entiyisweni va hatlise va onha mintirho ya vona hinkwayo.+8 “‘Hikokwalaho tshamani mi ndzi languterile,’+ ku vula Yehovha, ‘ku fikela esikwini leri ndzi nga ta yima ha rona ndzi phanga,+ hikuva xiboho xa mina xa vuavanyisi i ku hlengeleta matiko,+ leswaku ndzi hlengeleta mimfumo, ndzi chululela xigwevo xa mina ehenhla ka wona,+ ku hlundzuka ka mina hinkwako lokukulu; hikuva misava hinkwayo yi ta herisiwa hi ndzilo wa ku hiseka ka mina.+9 Hikuva enkarhini wolowo ndzi ta endla leswaku vanhu va hundzukela eka ririmi leri tengeke,+ leswaku hinkwavo va vitana vito ra Yehovha,+ va n’wi tirhela hi mbilu yin’we.’+10 “Ku suka exifundzheni xa milambu ya Etiyopiya lava va ndzi kombelaka, ku nga n’wana wa nhwanyana wa vanhu va mina lava hangalasiweke, u ta ndzi tisela nyiko.+11 Esikwini rero a wu nge khomiwi hi tingana hikwalaho ka mintirho ya wena hinkwayo leyi u tluleke nawu wa mina ha yona,+ hikuva enkarhini wolowo ndzi ta susa lava va khanaka hi ku titlakusa exikarhi ka wena;+ a wu nge he tlheli u titlakusa entshaveni ya mina yo kwetsima.+12 Kunene exikarhi ka wena ndzi ta siya vanhu lava va titsongahataka, lava va tivekaka ehansi,+ entiyisweni va ta tumbela evitweni ra Yehovha.+13 Loko ku ri lava va seleke va Israyele,+ a va nge swi endli leswi swi nga lulamangiki,+ kumbe va vulavula mavunwa,+ naswona ririmi ra mano+ a ri nge kumeki emilon’wini ya vona; hikuva va ta dya kutani va etlela va nava,+ a ku nge vi na munhu loyi a va chavisaka.”+14 Huwelela hi ku tsaka, Wena nhwanyana wa Siyoni! Bana xivuvutana,+ Wena Israyele! Tsaka, u khana hi mbilu hinkwayo, Wena nhwanyana wa Yerusalema!+15 Yehovha u suse vuavanyisi ehenhla ka wena.+ U hlongole nala wa wena.+ Yehovha, hosi ya Israyele, u le xikarhi ka wena.+ A wu nge he ri chavi khombo.+16 Esikwini rero ku ta vuriwa leswi eka Yerusalema: “U nga chavi, Wena Siyoni.+ Mavoko ya wena ma nga tshuki ma lelemela.+17 Yehovha Xikwembu xa wena u le xikarhi ka wena. U ta ponisa, leswi a nga Lowa matimba.+ U ta khana ha wena hi ku tsaka.+ U ta miyela erirhandzwini ra yena. U ta tsaka ha wena hi ku huwelela ka ku tsaka.18 “Kunene ndzi ta hlengeleta lava va nga ni gome,+ lava nga riki kona enkarhini wa wena wa ntsako; a va vanga kona eka wena,+ hikwalaho ka ku byarha ndzhukano wa yena.+19 Waswivo, ndzi teka goza ku lwa ni hinkwavo lava va ku xanisaka, enkarhini wolowo;+ loyi a khutaka ndzi ta n’wi ponisa,+ loyi a hangalasiweke ndzi ta n’wi hlengeleta.+ Ndzi ta va veka va va ku dzuneka etikweni hinkwaro ra tingana ta vona.20 Enkarhini wolowo ndzi ta mi nghenisa, enkarhini lowu ndzi mi hlengeletaka ha wona. Hikuva ndzi ta mi endla mi va ni ndhuma ni ku dzuneka exikarhi ka vanhu hinkwavo va misava, loko ndzi tlhela ndzi hlengeleta lava va nga makhumbi eka n’wina emahlweni ka mahlo ya n’wina,” Yehovha u vurile.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 21:1-30
21 Kutani Sathana a suka a yima ku lwa na Israyele ni ku hlohlotela+ Davhida leswaku a hlaya Israyele.2 Kutani Davhida a byela Yowabu+ ni tindhuna ta vanhu a ku: “Fambani mi ya hlaya+ Israyele ku suka eBera-xeba+ ku ya eDani,+ mi ndzi tisela nhlayo ya vona ndzi ta tiva leswaku i vangani.”+3 Kambe Yowabu a ku: “Onge Yehovha a nga engetela vanhu vakwe ka dzana ku ringana leswi va nga swona.+ Wena hosi yanga leyi nga mufumi, xana hinkwavo ka vona a hi malandza ya hosi ya mina? Xana hosi yanga yi swi lavela yini leswi?+ Ha yini yi fanele yi vangela Israyele nandzu?”4 Kambe rito+ ra hosi ri hlula Yowabu, lerova Yowabu a huma+ a famba-famba etikweni hinkwaro ra Israyele, endzhaku ka sweswo a fika eYerusalema.+5 Kutani Yowabu a humesa nhlayo ya ku tsarisiwa ka vanhu eka Davhida; tiko hinkwaro ra Israyele ri ringana vavanuna va 1 100 000 lava va khomaka banga,+ Yuda ri ringana vavanuna va 470 000 lava va khomaka banga.6 Levhi+ na Benjamini a nga va tsarisanga exikarhi ka vona,+ hikuva rito ra hosi a ri nyenyetsa eka Yowabu.7 Mhaka leyi a yi bihile ematihlweni ya Xikwembu xa ntiyiso,+ kutani xi hlasela Israyele.8 Hikwalaho Davhida a byela Xikwembu xa ntiyiso a ku: “Ndzi dyohe+ ngopfu swinene hi nchumu lowu ndzi wu endleke. Sweswi, ndzi kombela u tshika xihoxo xa nandza wa wena xi hundza;+ hikuva ndzi endle vuphukuphuku lebyikulu.”+9 Yehovha a vulavula na Gadi,+ loyi a vonaka swivono swa Davhida,+ a ku:10 “Famba u ya byela Davhida, u ku, ‘Yehovha u te: “Ndzi veka swilo swinharhu ehenhla ka wena.+ Tihlawulele xin’we xa swona leswaku ndzi ku endla xona.”’”+11 Hiloko Gadi a nghena eka Davhida+ a ku eka yena: “Yehovha u te, ‘Tihlawulele,12 leswaku ku va ni ndlala malembe manharhu;+ kumbe leswaku u baleka tin’hweti tinharhu emahlweni ka swirha+ swa wena ni banga ra swirha swa wena ri va ehenhla ka wena, kumbe masiku manharhu ku va ni banga ra Yehovha+ ni ntungu+ etikweni, ntsumi ya Yehovha yi lovisa+ endhawini hinkwayo ya Israyele.’ Sweswi ndzi byele leswi ndzi faneleke ndzi n’wi angula ha swona Loyi a ndzi rhumeke.”13 Kutani Davhida a ku eka Gadi: “Swa ndzi karhata swinene. Ndzi kombela ku wela evokweni ra Yehovha,+ hikuva tintswalo ta yena ti tele ngopfu;+ kambe u nga ndzi wiseli evokweni ra munhu.”+14 Hiloko Yehovha a vanga ntungu+ eIsrayele, lerova ku wa vanhu va 70 000 eIsrayele.+15 Tlhandlakambirhi, Xikwembu xa ntiyiso xi rhuma ntsumi eYerusalema leswaku yi wu lovisa;+ hi ku hatlisa loko yi sungula ku wu lovisa, Yehovha a swi vona, a sungula ku tisola hi khombo leri;+ hiloko a byela ntsumi leyi a yi lovisa a ku: “Swi ringene!+ Sweswi voko ra wena a ri ehle.” Ntsumi ya Yehovha a yi yime ekusuhi ni xivuya xa Orinani+ lowa Muyebusi.+16 Loko Davhida a tlakusa mahlo, a vona ntsumi+ ya Yehovha yi yime exikarhi ka misava ni matilo yi tamele banga+ yi ri tshambutele eYerusalema; Davhida ni vakulukumba, va tifunengete hi nguvu yo khwaxa,+ xikan’we-kan’we va wa hi swikandza swa vona.+17 Davhida a ku eka Xikwembu xa ntiyiso: “Xana a hi mina la vuleke leswaku ku hlayiwa vanhu, xana a hi mina la dyoheke, kunene a endleke swo biha?+ Loko ku ri tinyimpfu leti,+ xana ti endle yini? Oho Yehovha Xikwembu xanga, ndzi kombela leswaku voko ra wena ri ta ehenhla ka mina ni le henhla ka yindlu ya tatana; kambe ku nga ri ehenhla ka vanhu va wena,+ va nga weriwi hi ntungu.”18 Loko ku ri ntsumi ya Yehovha, yi byele Gadi+ leswaku a byela Davhida, leswaku Davhida a tlhandluka a ya akela Yehovha alitari exivuyeni xa Orinani lowa Muyebusi.+19 Hiloko Davhida a tlhandluka hi ku landza rito ra Gadi leri a ri vuleke hi vito ra Yehovha.+20 Hi nkarhi wolowo, Orinani+ a hundzuluka kutani a vona ntsumi; vana vakwe va mune lava a va ri na yena a va tifihlile. Orinani a a hula koroni.21 Kutani Davhida a ya eka Orinani. Loko Orinani a languta kutani a vona Davhida,+ xikan’we-kan’we a huma exivuyeni a nkhinsama eka Davhida xikandza xakwe xi langute emisaveni.22 Kutani Davhida a byela Orinani a ku: “Ndzi nyike ndhawu ya xivuya, leswaku ndzi akela Yehovha alitari eka yona. Ndzi nyike xona hi mali+ ya xona hinkwayo,+ leswaku ntungu+ wu hela eka vanhu.”23 Kambe Orinani a byela Davhida a ku: “Xi teke xi va xa wena,+ hosi yanga leyi nga mufumi a yi endle leswi swi nga swinene ematihlweni ya yona. Waswivo, ndzi humesa tihomu+ ti va magandzelo yo hisiwa ni xileyi xo hula+ xi va tihunyi+ ni koroni yi va gandzelo ra mavele. Ndzi humesa hinkwaswo.”+24 Hambiswiritano, Hosi Davhida a byela Orinani a ku: “E-e, kunene ndzi ta yi riha mali leyi hinkwayo,+ hikuva a ndzi nge rhwali leswi swi nga swa wena ndzi swi yisa eka Yehovha ndzi swi humesa swi va switlhavelo swo hisiwa ndzi nga swi xavanga.”25 Hiloko Davhida a hakela Orinani ndhawu leyi hi tixikele ta nsuku leti tikaka 600.+26 Kutani Davhida a akela Yehovha alitari+ kwalaho, a humesa switlhavelo swo hisiwa ni switlhavelo swa xinakulobye, hiloko a vitana Yehovha,+ loyi a n’wi hlamuleke hi ndzilo+ lowu humaka ematilweni ehenhla ka alitari ya gandzelo ro hisiwa.27 Tlhandlakambirhi, Yehovha a vula rito eka ntsumi,+ leyi hi ku pfumelelana na rona yi vuyiseleke banga ra yona enkotlotweni wa rona.28 Enkarhini wolowo, loko Davhida a vona leswaku Yehovha u n’wi hlamurile a ri exivuyeni xa Orinani lowa Muyebusi, a ya emahlweni a endla xitlhavelo kwalaho.+29 Kambe tabernakela ya Yehovha leyi Muxe a yi endleke emananga ni alitari ya gandzelo ro hisiwa, enkarhini wolowo a swi ri endhawini leyi tlakukeke eGibiyoni.+30 Davhida a nga swi kotanga ku ya emahlweni ka yona a ya vutisa Xikwembu, hikuva a a chava+ banga ra ntsumi ya Yehovha.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 35:1-28
Ya Davhida.35 Oho Yehovha, kambisisa mhaka ya mina ya lava va ndzi mangalelaka;+Lwana ni lava va lwaka na mina.+2 Khoma xitlhangu lexitsongo ni xitlhangu lexikulu,+Pfuka u ndzi pfuna,+3 Hlomula fumu ni xihloka lexi tsemaka hala ni hala leswaku u ya hlangana ni lava va ndzi hlongorisaka.+Byela moyaxiviri wa mina u ku: “Ndzi muponisi wa wena.”+4 Onge va nga khomiwa hi tingana ni ku tsongahatiwa lava hlotaka moyaxiviri wa mina.+Onge va nga tlherisiwa ni ku yisiwa ehansi lava va ndzi bohelaka makungu ya khombo.+5 Onge va nga fana ni mungu emahlweni ka mheho,+Ntsumi ya Yehovha a yi va susumete.+6 Ndlela ya vona a yi ve munyama ni tindhawu leti rhetaka,+Ntsumi ya Yehovha a yi va hlongorise.7 Hikuva ku nga ri na xivangelo va ndzi fihlele mugodi wa vona lowu nga ni rikoka;+Ku nga ri na xivangelo va wu celele moyaxiviri wa mina.+8 A a weriwe hi ndzoviso a nga swi tivi,+Ni rikoka rakwe leri a ri fihleke a ri n’wi khome;+A a wele eka rona a lova.+9 Kambe moyaxiviri wa mina a wu tsake eka Yehovha;+A wu khane hi ku ponisa kakwe.+10 Marhambu ya mina hinkwawo a ma vule ma ku:+“Oho Yehovha, i mani la fanaka na wena,+La kutsulaka munhu la xanisekaka eka loyi a nga ni matimba ku n’wi tlula,+La xanisekaka ni la nga xisiwana eka loyi a n’wi kanganyisaka?”+11 Ku va ni timbhoni ta madzolonga;+Ti ndzi vutisa leswi ndzi nga swi tiviki.+12 Ti ndzi hakela hi swo biha hikwalaho ka leswinene,+Ku lahlekeriwa moyaxiviri wa mina.+13 Loko ku ri mina, a ndzi ambala nguvu yo khwaxa+ loko ti vabya,Moyaxiviri+ wa mina a ndzi wu xanisa hi ku titsona swakudya,Xikhongelo xa mina a xi vuyela+ exifuveni xa mina.14 Onge hiloko ku ri nakulorhi, onge hiloko ku ri makwerhu,+A ndzi fambafamba ku fana ni la rilaka mana wakwe.+Loko ndzi hlunamile, a ndzi nkhinsama.15 Kambe loko ndzi khwita, a ti tsaka naswona ti hlengeletana;+A ti hlengeletanela ku lwa na mina,+Ti ndzi ba ndzi nga swi tivi;+Ti ndzi sandza ti nga miyeli.+16 Exikarhi ka vavungunyi lava gwinehaka hikwalaho ka xinkwa+A ti ndzi getserisela meno.+17 Oho Yehovha, xana u ta swi vona+ ku fikela rini?Vuyisa moyaxiviri wa mina eku hlaseleni ka vona,+Wona ntsena+ eka swinghalana leswi nga ni ntshiva.18 Ndzi ta ku vonga enhlengeletanweni leyikulu;+Ndzi ta ku dzunisa exikarhi ka vanhu vo tala.+19 Lava va nga valala va mina ku nga ri na xivangelo va nga tsaki ehenhla ka mina;+Loko ku ri lava va ndzi vengaka ku nga ri na xivangelo, va nga tsopeti tihlo.+20 Hikuva a va vulavuli ku rhula;+Kambe eka lava miyeleke emisaveniVa hambeta va boha makungu ya vuxisi.+21 Va ndzi ahlamisela milomu ya vona.+Va te: “Aha, Aha, tihlo ra hina ri swi vonile.”+22 Oho Yehovha,+ u swi vonile. U nga miyeli.+Oho Yehovha, u nga vi ekule na mina.+23 Tipfuxe u xalamukela vuavanyisi bya mina,+Oho Xikwembu xanga, wena Yehovha, emhakeni ya mina ya le nawini.+24 Ndzi avanyise hi ku landza ku lulama ka wena, Wena Yehovha Xikwembu xanga,+Va nga tsaki ehenhla ka mina.+25 Va nga vuli embilwini ya vona va ku: “Aha, mo yaxiviri wa hina!”+Va nga vuli va ku: “Hi n’wi mitile.”+26 Volavo a va ambexiwe tingana naswona va yisiwa ehansi swin’we+Lava tsakelaka khombo ra mina.+Volavo a va ambale tingana+ ni ku tsongahatiwa, lava tikukumuxaka eka mina.+27 A va tsake ni ku tsakisisa lava tsakelaka ku lulama ka mina,+A va hambete va ku:+“Yehovha a a twarisiwe, la tsakisiwaka hi ku rhula ka nandza wakwe.”+28 Ririmi ra mina a ri vule ku lulama+ ka wena hi rito ra le hansi,Ri ku dzunisa siku hinkwaro.+


text:
Ha Ku Rhamba Leswaku U Ta Valanga Miako Ya Bethele Ya Le United States
Mpatswa wun’wana lowu humaka exihlaleni xa Vanuatu, lowu a wu endzele miako ya Timbhoni ta Yehovha ya le United States, wu te: “Hi tsundzuka minkarhi yo tsakisa leyi hi veke na yona loko hi endzela eBethele, leyi hi nga ta ka hi nga yi rivali.” Vanhu vo tlula 70 000 lava endzelaka miako leyi lembe ni lembe va titwa hi ndlela leyi fanaka.
Xana u tshame u endzela miako ya le Bethele ya le United States? Loko u nga si tshama u endla tano, u amukeriwile leswaku u endza.
I yini leswi u nga ta swi vona eka miako yinharhu leyikulu?
Ntsindza wa Misava Hinkwayo, eBrooklyn, le New York. Valanga kutani u dyondza hi matshalatshala yo hleleka lama endliwaka ku pfuna ni ku seketela ntirho wo chumayela mahungu lamanene emisaveni hinkwayo. U nga tlhela u vona tindhawu timbirhi leti u tivalangisaka hi wexe. Yo sungula yi ni hlokomhaka leyi nge “Vanhu Lava Vitaniwaka Hi Vito Ra Yehovha,” leyi hlamuselaka matimu ya vanhu va Yehovha ku sukela hi lembexidzana ro sungula ku fikela eminkarhini ya namuntlha. Ya vumbirhi yi ri, “Bibele Ni Vito Ra Xikwembu,” leyi hlamuselaka vuhundzuluxeri byo tala bya Bibele lebyi nga ni vito ro hlawuleka ra Xikwembu.
Dyondzo Leyi Humaka Eka Xikwembu, ePatterson, Le New York. Dyondza hi swikolo leswi nga endhawini yoleyo, swo fana ni Xikolo xa Bibele xa Giliyadi xa Watchtower ni Xikolo xa Swirho swa Komiti ya Rhavi ni Vasati va Swona. U ta tlhela u vona minkombiso ni tivhidiyo leti kombisaka ndlela leyi mintirho yi endliwaka ha yona etihofisini, leyi katsaka ku Mpfampfarhuta, ku rhekhoda Rungula leri ngo Yingiseriwa Kunene kumbe Tivhidiyo, Timhaka ta swa Nawu ni tindzawulo ta Ntirho.
Wallkill, Le New York, Ku Kandziyisa Ni Ku Rhumela Minkandziyiso. Valanga u vona ndlela leyi Tibibele ni minkandziyiso leyi sekeriweke eBibeleni yi kandziyisiwaka ha yona, hlanganisiwaka ni ku rhumeriwa ha yona emavandlheni ya le United States, Kharibiya ni le tindhawini tin’wana ta misava.
Ku valanga swi teka nkarhi wo tanihi kwihi?
Ku valanga eBrooklyn swi teka kwalomu ka awara; ePatterson swi teka kwalomu ka tiawara timbirhi naswona eWallkill swi teka kwalomu ka awara ni hafu.
I vamani va valangisi?
Hi lava tirhaka eBethele eka tindzawulo to hambanahambana. Va swi teka ku ri lunghelo ro seketela ntirho wa hina wo dyondzisa emisaveni hinkwayo. Ku sukela hi May 2014, a ku ri ni vanhu vo tlula 5 000 lava tirhaka eka miako leyi yinharhu naswona vo tlula 3 600 va leteriwe ku valangisa. Ku valangisiwa loku ku endliwa hi tindzimi ta kwalomu ka 40.
I mali muni ku valanga?
I mahala.
Xana u fanele u va un’wana wa Timbhoni ta Yehovha leswaku u ta kota ku valanga?
A swi bohi. Vo tala lava endzaka a hi timbhoni. Timbhoni swin’we ni lava nga riki Timbhoni va ta twisisa matshalatshala yo hleleka lama endliwaka ku seketela ntirho wa misava hinkwayo wa Timbhoni ta Yehovha.
Wansati un’wana wa Mumoslem la humaka eIndiya u endzele ePatterson. Endzhaku ka loko a valangisiwile, u te: “Ndzi nga swi tsakela ku tirha endhawini leyi. Ndza khensa swinene mi nga ndzi komba xichavo.”
Xana vana va amukelekile?
Ina! Ku endza swi nga va ni vuyelo bya kahle swinene eka vana. John, loyi a humaka le United States, u tsale leswi: “Vana lava a va ri eka ntlawa wa hina a va tshamela ku vulavula hi riendzo leri hi veke na rona ku sukela loko hi vuyile laha kaya. Loko hi nga si valanga, a va nga swi tivi leswaku ku tirhiwa njhani eBethele kambe sweswi va tivekele pakani yo ya tirha kona.”
Xana swa koteka ku valanga miako ya Timbhoni ta Yehovha ya le matikweni man’wana?
Ina, swa koteka. U nga valanga ematikweni yo tala. Ku kuma ndhawu yo valanga, vona tluka leri nge Rhavi Ni Rungula Ro Valanga. Ha ku amukela hi mandla mambirhi leswaku u ta valanga eka rin’wana ra marhavi ya Timbhoni ta Yehovha.
DYONDZA SWO TALA
Ku Endliwa Yini eRhavini Ra Timbhoni Ta Yehovha?
Vaendzi va amukelekile ku ta valangisiwa erhavini rin’wana ni rin’wana ra hina. Na wena ha ku rhamba!


text:
1Dzipari dzangu nya sigodwa, eli lidangalila nya wuvili nyi mi lovelago eni. Malangalilani ya mavili nya gu vbweta gu wusa mapimo yanu nya lisine, mufela gu dundruga silo sesi. 2Nya gu vbweta gu kheni mu dundruge magana ma nga ganedwa gikhati gya gale khu vaprofeti, ni Nayo wa Pfhumu yathu Yesu Kristo, mu ningidwego khu vapostoli. 3Guphela gu vbweta mu dzitini gu khenu guvbelani nya matshigu va na dugelela vathu va nya gufumwa khu gunavela gwawe, va na mi poyila, 4khavo: "Uye tumbisile gu khuye a na wuya, khandridzo, womo hayi olu? Vababe vathu va fude, satshavbo si ngari idzo saye gukhugela guvangwa nya mafu." 5Vapoyili vovo va gu hangwa khu gu khavo matshigu ya gale, Nungungulu a di ganela, gu vangwa ndzadzi ni mafu. Litigo li di duswa khu matini, li gu wumbwa vbakari nya mati khu lito la Nungungulu. 6Va hangwa gambe khu gu khavo khu mati nya talo, litigo li di pfhungumudwa. 7Aholu, ndzadzi ni mafu si guromo olu si vegisedwe khu lito la limwedo la Nungungulu, guta pfhungumudwa khu nilo. Si vegisedwe litshigu nya gulamudwe ni gumbembiswa ga va nya guvivbe. 8Dzipari dzangu nya sigodwa, mu nga divalini esi, kholu ga Pfhumu, litshigu limwedo la gu khala nga likhumi mazana myaga; likhumi mazana myaga ya gu khala nga litshigu limwedo. 9Pfhumu kha yi hweli gu gira esi yi nga tumbisago, kha nga edzi va hingigedzago khidzo vambe vathu. Aholu iyo yi na ni gutimisela khu enu, kholu kha yi dzini na moyo wanu a mbemba, aholu ya gu vbweta gu khiyo mu vbindrugedze. 10Litshigu la Pfhumu li na vboha kha nga mbafa. Litshigu lolo, ndzadzi yi na mwalalega gu pwala ligwaha nya gusamadzise. Satshavbo si guromo ndzadzini si navbya, litigo ni satshavbo si guromo tigoni si na fuviswa. 11Olu silo satshavbo si na gu mbembisago guralo, gu vbwetega mu vbanya khu mavbanyelo nya yadi nya wukhodwa, nya gutsakise Nungungulu. 12Virelani litshigu nya gute gwa Nungungulu, mu gira gu khenu li vbiredze guta. Litshigu lolo, ndzadzini gu na khungumudwa khu nilo, satshavbo si guromo ndzadzini si na nyungulugiswa. 13Aholu, Nungungulu tumbiside ndzadzi yiphya ni mafu maphya, umo gu na bani gu na romo gululama, ethu hi ngu tumba ni gu lirela gutadzisega nya gitumbiso gyogyo. 14Khu kharalo, dzipari dzangu nya sigodwa, nga olu mu lindrelago litshigu lolo, girani tshivba mu khale ga Nungungulu, nyambana gisolo, ambari gighoho mbeli gwaye. 15Dzitini gu khenu gutimisela ga Pfhumu yathu, a gu girede gu hi vbanyisa. Ndriyathu Pawulo, khu guti a ningidwego khu Nungungulu, a mi lovedeni khu mahungu yaya. 16Khiso esi a nga si ganelago malangalilani gwaye, gikhati a nga mi lovelani khu mahungu yaya. Malangalilani gwaye somo silo nya gugaradze gu sipima, va nya mbati ni va nya gukhodwa vbadugwana va sindrwago khiso gu si tshamusela, nga edzi va girago ga simbe sipandre nya Milowo nya gu Age. Khu guralo, va gu dzi mbembisa vabune. 17Aholu, enu dzipari dzangu, olu mu matigo mahungu yaya, dzi woneleni, mu nga ndreyiswa ndzilani nya yadi, khu gu sengwa khu sigiro sa va nya guvivba, mu kwiriga gutiyani gwanu. 18Aholu, simamani gudandra khu wuhigo ni guti ga Pfhumu, Muvbanyisi wathu Jesu Kristo. Wudhumo ga uye, olu ni gikhati gyatshavbo. Amen.
Copyright
Learn More